qundao/data-zh-poetry huggingface dataset:
和粹伯七夕韻·其一
作者：曾協
朝代：宋

常時淚雨久漣洳，准擬晴窗叫勃姑。
報答月華思善畫，便和風露入新圖。
和粹伯七夕韻·其三
作者：曾協
朝代：宋

誰紀天孫謫墮時，浪言能致古宣尼。
只今天上秋宵短，莫近雞星聽喔咿。
和粹伯七夕韻·其二
作者：曾協
朝代：宋

天上相逢絕點塵，莫將世態測高真。
深閨兒女傳聞誤，見說秋期便妬人。
和翁士秀瑞香水仙二首·其一
作者：曾協
朝代：宋

蝶遶蜂團碧玉叢，紫羅囊小透香風。
自從鼻觀銷煩惱，疑在維摩丈室中。
和翁士秀瑞香水仙二首·其二
作者：曾協
朝代：宋

正白深黄態自濃，不將紅粉作華容。
却疑洛浦波心見，合向瑶臺月下逢。
和蔣子尚
作者：曾協
朝代：宋

偶隨舶趠上淮州，忽見霜凝尚此留。
屢指雲天談故國，幾從煙水理歸舟。
自知客子驚殘歲，賴有斯人破旅愁。
他日西窗剪銀燭，巴山却話夢中遊。
和裘父姪季貍竹夫人歌
作者：曾協
朝代：宋

我家門戶瀟灑侯，渭川千畝封君儔。
自應秀氣到兒女，骨格凜凜含清秋。
向來玉立蹄輪道，已解使人除熱惱。
事君爲取冰雪清，豈是與君相媚好。
人生用捨元有時，秋堂掛壁何足悲。
不是短檠長棄置，會與夏簟還相宜。
和裘父見贈二首·其一
作者：曾協
朝代：宋

平生傳業志詩書，常恥朱門衒綺襦。
作意文場旋閣筆，强顔宦路亦分符。
駸駸春意回平野，戛戛籃輿入畫圖。
但恐相思勞小阮，想從煙際望重湖。
和裘父見贈二首·其二
作者：曾協
朝代：宋

鄉關重見慰餘年，踉蹡迎門喜欲顛。
先遣好詩陳曲折，更搜餘論盡中邊。
尚勤葯石論臣佐，莫向杯觴近聖賢。
杜口不言窮達事，知君客疾不難痊。
和陳晞顔春盡思歸二首·其一
作者：曾協
朝代：宋

坐閱榮枯鳥過空，青冥誰解指行蹤。
柳邊初見鶯調舌，樹底俄驚鹿養茸。
稱副閑身清晝永，裝添靜境綠陰濃。
宮桃正倚東風醉，也逐迴溝出九重。
和陳晞顔春盡思歸二首·其二
作者：曾協
朝代：宋

小白長紅幾番飛，清詩端爲解愁圍。
莫貪藉草尋幽事，須念留花苦待歸。
杜酒政須常在手，沈腰元自不勝衣。
織成春恨無窮盡，誰遣天孫不下機。
和韓子文
作者：曾協
朝代：宋

寄迹驚殊縣，論詩得勝流。
更容參往返，不恨此淹留。
絕唱終三疊，長謠擬四愁。
同遊有陶謝，莫賦仲宣樓。
和韓子文五首·其一
作者：曾協
朝代：宋

密雲閣雨靳春晴，不放芒鞋取次行。
却坐蒲團政無賴，好詩端爲破愁城。
和韓子文五首·其三
作者：曾協
朝代：宋

與君聯轡聽冬瓏，下馬荀陳列座中。
南北東西鄉國異，笑談天與一尊同。
和韓子文五首·其二
作者：曾協
朝代：宋

雪痕尚使石泉潤，山色不堪煙雨昏。
見說樹頭春意動，從頭花柳看村村。
和韓子文五首·其五
作者：曾協
朝代：宋

寒淺定知春已至，意閑仍覺日初長。
已諳榮謝如空幻，一室蕭然且坐忘。
和韓子文五首·其四
作者：曾協
朝代：宋

誰人解遣醉時醒，始變鳴禽第一聲。
似向幽人催蠟屐，水邊沙際看春生。
喜晴
作者：曾協
朝代：宋

詩翁高興動新晴，未踏湖山句已清。
領略風光初入眼，指麾泉石欲盱衡。
屢傳黼扆方圖舊，應有鋒車便趣行。
莫向苕溪戀行樂，葵心元向太陽傾。
夜飲枕流次日以詩記陳迹
作者：曾協
朝代：宋

水軒幽會六人同，夜色蒼茫蠟炬紅。
淅淅好風天似水，紛紛高論氣如虹。
罰籌蝟起觴無算，醉骨山頹榼屢空。
却坐胡床看月上，對人樓殿有無中。
寄題蘭陵郡齋梅露堂
作者：曾協
朝代：宋

蘭陵爲郡更齊梁，地望卓犖聞四方。
清班詵詵儲材良，相踵往佩太守章。
憲公遺愛初未忘，當時瑞露今名堂。
於茲遼遼幾星霜，此邦復得尚書郎。
政似古人天降祥，揭榜華屋遥相望。
使君燕寢東西廂，嶺梅林林分兩傍。
春事已退墮渺茫，調羹有實升廟廊。
葉間奇葩忽芬芳，縹白異狀中有香。
襞績千葉成花房，天公好善善必彰。
故出瑞物非其常，此花顔色見未嘗。
浴以沆瀣宵瀼瀼，炯如珠璣綴琳琅。
蜂房割蜜蔗流漿，邦人歡呼走且僵。
我公中心念丁黄，撫摩凋瘵還耕桑。
天錫嘉瑞不肯當，盡掇鉅美歸聖皇。
公豈我留返鵷行，但有盛事存甘棠。
寄題陳晞顔敦復齋
作者：曾協
朝代：宋

一入虛齋百慮沉，箇中何待覓知音。
雪收未起龍蛇蟄，境靜初窺天地心。
五里霧中藏豹穩，九重淵底得珠深。
自從占斷寬閒野，寂寞虛空無古今。
寒食雨霽
作者：曾協
朝代：宋

亂雲將雨趁狂風，掃溉氛埃瞬息中。
指點山川開凈綠，按行花草失欹紅。
槐榆改火年年事，簫鼓迎神處處同。
自是平生觀物化，不因春去始知空。
小山叢桂
作者：曾協
朝代：宋

暗綠團團樹，浮蒼淺淺山。
不須吟些些，幽韻已班班。
山雲
作者：曾協
朝代：宋

自聳干霄勢，應憐望歲心。
試將膚寸澤，來作濟時霖。
擬古六首·其一
作者：曾協
朝代：宋

濯濯春月柳，低映金張宅。
風光到飛絮，枝頭少顔色。
榮華豈不好，歲晚負賞識。
堅貞自中心，君看松與柏。
擬古六首·其三
作者：曾協
朝代：宋

憶昨初離別，羞容不成歌。
長袖未曾舞，塵埃生綺羅。
君恩一言足，歲月豈在多。
澤國多悲風，江湖易濤波。
遊子久行役，歲晏今若何。
迢迢朱樓夜，數起瞻明河。
不如長江月，素影常相過。
擬古六首·其二
作者：曾協
朝代：宋

幽窗射明月，寂寞閑素琴。
朱絃不改調，撫弄無好音。
文衣襲綠綺，明徽鈿黄金。
君恩一朝異，對此千恨深。
擬古六首·其五
作者：曾協
朝代：宋

孤峰鬰嵯峨，千古常峻峙。
下有迴環水，流浪無定止。
如何深遠意，盡寄七絃裏。
妾意極高山，君心甚流水。
擬古六首·其六
作者：曾協
朝代：宋

日月無時停，飄忽成隆冬。
烟雲慘不舒，暮雪陵飚風。
永懷皸瘃憂，藉此衣褐重。
蟄蟲逐微煖，地底度歲窮。
飲啄却外物，一氣常自充。
人貌肖天地，不能保微躬。
擬古六首·其四
作者：曾協
朝代：宋

迢迢千尺松，下有綠髮龜。
流膏穿厚地，配此凌雲姿。
隱見雖若殊，雪霜俱不移。
置身苟得地，共保千歲期。
擬結客少年場
作者：曾協
朝代：宋

結客少年場，定交杯酒間。
相傾在意氣，握手出肺肝。
倉皇夜扣門，然諾曾不難。
所至足賓客，後乘車班班。
鄠杜走馬歸，百萬供一餐。
路人側目視，仇家骨常寒。
紅塵一箭飛，大索喧長安。
可笑愚儒生，相逢話辛酸。
昔先君子與司直兄相知文字間諸孤懸隔各未相聞一旦裘父姪惠然見訪共道家庭舊好撫今念昔慨然傷懷因成小詩呈裘父
作者：曾協
朝代：宋

傳業懸知臭味同，許時蹤跡馬牛風。
莫誇今夕爲何夕，不見吾翁對若翁。
道舊幾驚心欲折，問年俱恨鬢成蓬。
只應飽學非同調，滿篋新詩字字工。
春至無梅追用前韻一首
作者：曾協
朝代：宋

爲覓梢頭一點酸，縹枝紅萼謾闌干。
東君已誤當時約，猶歛幽芳待歲寒。
暮春雜詠八首·其一
作者：曾協
朝代：宋

曲徑穿深樾，支流旁小亭。
鳥將雲共遠，天與樹俱青。
水色清堪掇，風聲靜可聽。
壁間餘地在，落筆記曾經。
暮春雜詠八首·其七
作者：曾協
朝代：宋

楚甸三千里，旌麾列大邦。
渺瀰連沃野，隱轔抱長江。
此際藩王室，何人擁將幢。
向來稱下邑，國士有無雙。
暮春雜詠八首·其三
作者：曾協
朝代：宋

晝永常支枕，賓來旋整冠。
日篩槐影細，風撼竹聲乾。
壤沃耘耕少，人閒賦斂寬。
近知田舍樂，不記昔爲官。
暮春雜詠八首·其二
作者：曾協
朝代：宋

蓮沼瓊瑶墮，萱庭錦繡張。
靜聞人語好，閑愛水風凉。
藜杖休行樂，蒲團且坐忘。
沙禽相識慣，趯趯近胡床。
暮春雜詠八首·其五
作者：曾協
朝代：宋

目斷江頭樹，襟披海上風。
荷鋤偕婦子，擲釣共兒童。
晚筀關心碧，秋蓮滿意紅。
歌聲何處起，舞手爲年豐。
暮春雜詠八首·其八
作者：曾協
朝代：宋

隔岸連平野，鄰家背短城。
海風無日息，楚水照人清。
有子能干祿，全家可代耕。
飯餘無一事，更覺勝平生。
暮春雜詠八首·其六
作者：曾協
朝代：宋

信使頻驅傳，元戎罷枕戈。
茅茨隨處有，禾稼望中多。
寓客時吳語，豐年半楚歌。
泰然真樂土，誰爲挽天河。
暮春雜詠八首·其四
作者：曾協
朝代：宋

客路清溪好，人家綠樹間。
凄凉何縣雨，想像別州山。
馴雀飛還下，遊魚去自還。
兒曹了官事，天地一身閑。
月夜再和
作者：曾協
朝代：宋

月當亭午憩纖阿，擬逐香風到大羅。
急作新詩報天上，更憑阿監一聲歌。
有翼有詩督真率第二會次韻
作者：曾協
朝代：宋

滿眼春光處處山，妨人行樂幾多端。
絕憐玄圃一步地，便勝香山八節灘。
莫放賞心閑裏過，擬將物化靜中觀。
未開桃李留春事，可是芳苞不耐寒。
李懋之壺中齋請賦詩
作者：曾協
朝代：宋

山川吞盡一壺中，未見先生芥蒂胸。
要識廣輸藏粟粒，且將談笑舉針鋒。
橘中載酒初無礙，花裏行車足有容。
可但大千歸眼界，網塵從此現重重。
李粹伯命賦枕流已讀佳篇不容著語戲書二伽陀問之·其一
作者：曾協
朝代：宋

六尺玲瓏日日開，箇中那解著纖埃。
主人無耳誰求洗，試問聲從何處來。
李粹伯命賦枕流已讀佳篇不容著語戲書二伽陀問之·其二
作者：曾協
朝代：宋

水軒宴坐死灰同，一息呼號萬竅風。
縱有溪流清似鏡，不知何處洗虛空。
李粹伯對月見懷次韻
作者：曾協
朝代：宋

初收雨脚萬絲懸，妙手誰人補漏天。
佳月素華迷夜旦，好詩餘味滿中邊。
裴徊無奈謝希逸，齁䶎總輸邊孝先。
見說百篇酬一斗，高門重見酒中仙。
次翁士秀喜雪長詠
作者：曾協
朝代：宋

陰陽持權或贏縮，運氣循環更剝復。
忽驚寒凜襲重裘，元是祥霙散平陸。
登山不覺屐齒折，索酒仍催葛巾漉。
蕭條貧居馬爲二，瑟縮凍坐龜藏六。
揮毫謾詫句中眼，對案常逢食無肉。
未謀南畝五百弓，浪說朱輪三十輻。
且欣膏潤入郊原，爲拯黔黎出溝瀆。
敢將固陋測帝心，概想生靈皆子育。
將春欲放草木葉，成歲先須天地肅。
伊余平生貪靜勝，有此一廛從穆卜。
應憐此地久憔悴，端向吾廬增煜煜。
巧隨高下綴琪樹，任逐橫斜落雲屋。
塵緣頓覺一羽輕，詩句但驚翻水速。
坐令歡意盪愁思，仍遣時寒破常燠。
嵇康醉狀聳危石，衛玠羸姿立修竹。
排來一一盡連璧，環立詵詵皆冠玉。
晚風徐韻仍佩環，枯木無心亦冠服。
曉連青女增粲粲，夜映金波兼穆穆。
遮藏春色失斕斑，漏泄梅花有芬馥。
掀髯一笑萬事空，細讀君詩倒醽醁。
次趙有翼簡徐聖可元韻
作者：曾協
朝代：宋

已向幽居賦晚晴，欲經絕壁訪神清。
不憂五柳荒松菊，敢嘆三閭带杜蘅。
=無風月三千首，賴有絲桐一再行。
誰似孔庭能父子，繼揮高韻思如傾。
次韻李粹伯登鎮江倅廳富覽亭
作者：曾協
朝代：宋

酒餘共逍遥，散步升高岡。
萬物困霜雪，歲晏俱老蒼。
江山一臨眺，志欲凌八荒。
青霞儻見分，誰能束冠裳。
次韻汪汝馮見贈
作者：曾協
朝代：宋

身閑官冷巧相如，草舍柴扉况並居。
刮目尚爲三日別，論心真勝十年書。
屢煩折簡催羸馬，知有新粧出綺疏。
興發會須携短策，要看風味慰逃虛。
次韻翁士秀病起
作者：曾協
朝代：宋

一間何闊昔未有，擬遣蒼頭問安否。
果然示疾毗耶城，靜看醫方出吾肘。
平生豪氣干青雲，客疾來侵豈能久。
已知筋力却几杖，復見精神照窗牖。
花時倏忽風雨過，無語酬春愧顔厚。
管城端復束高閣，公不自倡誰爲首。
俄驚肆筆出大篇，聊示作家三昧手。
我今方覺疾病嬰，豈是同生值陽九。
鏡中華髮略相似，材具超人定非偶。
公今闊步躡中朝，顧我一麾方出守。
如何江湖大國楚，笑謂曹鄶言地醜。
似矜斷木欲青黄，寧有長松生培塿。
次韻翁士秀見贈二首·其一
作者：曾協
朝代：宋

川原積歲阻交情，佳客常思置驛迎。
花縣論心尊俎樂，竹宮識面歲時驚。
久知書作征南癖，更覺詩同東野清。
却斂櫜鞬真退舍，君才屹立五言城。
次韻翁士秀見贈二首·其二
作者：曾協
朝代：宋

興來躡履便追隨，共約乘風汗漫期。
述作正須陶令手，利名不上紫芝眉。
名高似斗誰能挹，量大如淵不可窺。
老去故交今絕少，高情傾蓋樂新知。
次韻翁士秀雪再作
作者：曾協
朝代：宋

尚記東郊千頃白，夜不聞聲曉盈尺。
飄灑速若赴敵兵，密陣橫空誰督責。
且從膏澤落田疇，不厭寒威凌枕席。
朅來重見凍雲凝，似欲飛花襲遺跡。
起尋藜杖行東皋，麥隴芊芊凈摇碧。
平生殷雷轉空腸，此日准擬千倉積。
老農甚喜天破慳，尊酒相携慰疲劇。
土膏滲漉入鋤犂，丁寧孫子耕須力。
勸農使君軟語多，莫待官儂費鞭策。
人言回天古所難，坐變樂歲須臾間。
丈夫行志自其所，會作一朝黄鵠舉。
次韻謝鄭仲南惠詩二首·其一
作者：曾協
朝代：宋

毫端萬態鬭森嚴，山比崇高粟比纖。
學博自應前輩似，才多真可萬人兼。
心傳家法書仍在，腹有成章筆未拈。
雄辯縱橫皆正論，却羞季子尚飛箝。
次韻謝鄭仲南惠詩二首·其二
作者：曾協
朝代：宋

腰組歸來且打乖，闔廬纔可著吾儕。
可堪佳客尋衰迹，更著新詩起壯懷。
枉對青山記排闥，好當紅藥詠翻階。
一從悟得驚人句，自悔枚臯賦似俳。
正卿借韻招同社候雨霽訪梅次韻
作者：曾協
朝代：宋

看梅常擬到參橫，最愛微霜墮太清。
輕棹幽探煩結約，繁花亂點要晴明。
直須香裏同扶杖，莫問尊前幾舉觥。
誰向詩盟最先歃，定知一座自公傾。
水調歌頭
作者：曾協
朝代：宋

今日復何日，歡動楚江濱。紫泥來自天上，優詔起元臣。想見傅巖夢斷，記得金甌名在，卻念佩蘭人。永晝通明殿，曾聽話經綸。促歸裝，趨北闕，覲嚴宸。玉階陳跡如故，天笑一番新。好借食間前箸，盡吐胸中奇計，指顧靜煙塵。九萬雲霄路，飛走趁新春。
水調歌頭
作者：曾協
朝代：宋

日永向槐夏，繞屋樹扶疏。麥秋天氣清潤，設帨記生初。新拜小君佳號，更過諸郎官舍，仍玩掌中珠。樂事似今少，一笑倒雙壺。列山餚，烹野蔌，且歡娛。鹿門遠引，平生此志與君俱。終向苕溪煙水，攜手雲莊風月，不踐利名區。功業看兒輩，相對老江湖。
江梅
作者：曾協
朝代：宋

北風號喬林，萬象無容姿。
高標自有時，正與冰雪宜。
老幹儼枯木，疎花粲橫枝。
刻玉費天巧，不爲俗眼窺。
託質在空谷，清高終見知。
論功鼎鼐間，枝頭子離離。
沈正卿示探梅詩次韻
作者：曾協
朝代：宋

數點微明已露奇，解顔相見却先知。
携壺擬醉無窮樹，走馬來看第一枝。
照水意閑真我輩，釀寒雲重正花時。
自從親識春風面，不信良工畫有詩。
沈正卿重梅次韻
作者：曾協
朝代：宋

恰占春工一倍奇，休言造化總無私。
香羅翦透因稠疊，瑴玉裁成却附離。
愛玩枝頭無限思，題評筆下若爲辭。
開時縱晚春猶早，底事遊蜂聖得知。
浣溪沙
作者：曾協
朝代：宋

晝漏新來一倍長。眾賓沾醉尚傳觴。濃雲遮日惜紅妝。應是主人歸鳳沼，為傳芳訊到黃堂。腰圍恰恰束金黃。
清富庵
作者：曾協
朝代：宋

一衲纏身便有餘，亂山深處卜幽居。
舉頭物物皆呈露，試問金多得似無。
湖山堂
作者：曾協
朝代：宋

自從幽處得官居，不向良工覓畫圖。
青繞簾帷山極望，冷侵庭戶水平鋪。
漁歌歷歷來天外，帆影飛飛入坐隅。
俸粟有餘公事少，卧聽風雨落江湖。
潔泉
作者：曾協
朝代：宋

絕愛泓然一鑑渟，肯教塵土犯清泠。
祇緣較德先生似，不爲爭名陸羽經。
王叔武示和人雪詩次韻二首·其一
作者：曾協
朝代：宋

天上瓊花次第垂，且教微霰向塵飛。
玉糅重見嬌飛燕，鶴舞初疑老令威。
農事預知三徑樂，釣舟遥憶五湖歸。
夢迴陡覺衾裯薄，應是迷空一尺圍。
王叔武示和人雪詩次韻二首·其二
作者：曾協
朝代：宋

迴瞻一色暮雲垂，癡雀相看凍不飛。
地闢爛銀窺佛界，班連萬玉想天威。
輕明照日千山靜，寒碧浮江一棹歸。
見說孤吟清到骨，知君不羨妓成圍。
王叔武示忠州張使君德遠近詩次韻三首·其一
作者：曾協
朝代：宋

垂紳立朝著，智略勝吾丘。
列戟分名郡，兒童說細侯。
卷舒誰罣礙，中外且嬉遊。
聞說淮南守，天邊又拜州。
王叔武示忠州張使君德遠近詩次韻三首·其三
作者：曾協
朝代：宋

安心今得法，問道舊名庵。
雅致追龐老，高風數泐潭。
遠公容入社，彌勒本同龕。
寄語邦人道，叢林始罷參。
王叔武示忠州張使君德遠近詩次韻三首·其二
作者：曾協
朝代：宋

妙理居言外，高懷見酒邊。
無心千里奉，有意一燈傳。
柏樹誰能指，虛空莫問年。
爐香聊閉閤，何處覓心田。
王炎弼安吉丞廳真清軒和沈文伯韻
作者：曾協
朝代：宋

青山如君子，臭味我族類。
向來傲官府，正自惡俗吏。
主人清且賢，菽水無虛僞。
胸次塵滓盡，端可肖人意。
軒窗自羅列，獻此重疊翠。
公餘一隱几，舉目窮幽事。
昔爲幕中賓，妙語了同異。
孰堪畏棲遲，勝境配高義。
要從孺子濯，不逐眾人醉。
呤哦坐書叢，袖手太阿利。
沈侯負能名，二絕一言蔽。
聊同座右銘，此語君莫墜。
睡足軒
作者：曾協
朝代：宋

落盡庭花日未西，枝間栩栩定爲誰。
遥知城市紛紛際，正是幽人睡足時。
督幾先畫
作者：曾協
朝代：宋

北固江山自有餘，不分清景到繩樞。
憑君筆底真三昧，幻出雲煙入坐隅。
祝英臺·祝英臺近
作者：曾協
朝代：宋

放花開，催花謝，誰解東君意。要遣花王，獨佔花蹊邃。且看玉鏡臺前，霞觴新舉，紅玉軟、曉妝慵試。好風味。須信金屋中人，誰堪並嬌媚。隱約微潮，應向尊前醉。最憐紋錦搴帷，青羅飛蓋，塵土外、輕盈相倚。
章季子携所作樂府來以詩謝之
作者：曾協
朝代：宋

平生尚幽僻，塵務百不省。
屢從松竹遊，身閑愛官冷。
何知事大繆，窮日厭鞭打。
抽身對佳客，屣倒冠不整。
吏徒環顧人，爲我忍俄頃。
匆匆上馬揖，語略意已領。
新詩滿懷袖，璀璨吐光景。
歸來坐明月，萬象入清境。
風林起驚鵲，閑窗散花影。
吟哦不成寐，盡此良夜永。
紫巖雜詠·坳池
作者：曾協
朝代：宋

峭絕崩雲處，泓澄忽此逢。
寧知一勺水，清潤入千峰。
紫巖雜詠·濺石
作者：曾協
朝代：宋

淅瀝排炎暑，潺湲弄晚晴。
不知來遠近，常作對床聲。
紫巖雜詠·留煙
作者：曾協
朝代：宋

暝色蒼然至，浮煙漫不分。
小留巖竇底，爲伴宿簷雲。
紫巖雜詠·飛瀑
作者：曾協
朝代：宋

欲作銀河落，支筇仰面看。
會須雷電散，已覺逼人寒。
總司官餞董少卿
作者：曾協
朝代：宋

蚤聞天詔下江津，元是君王自賞音。
闊步穩登霄漢路，借留難副士民心。
緩歌共有留連意，別酒休辭瀲灧斟。
三節踵來公去後，空餘離恨一江深。
老農十首·其一
作者：曾協
朝代：宋

雨带好風勻浄綠，雲開暖日染嬌黄。
今年不識農家苦，總把陰晴屬上蒼。
老農十首·其一〇
作者：曾協
朝代：宋

淮上營屯盡偃戈，官軍從此罷經過。
且書太史豐年瑞，不數周公異畝禾。
老農十首·其七
作者：曾協
朝代：宋

歸牛將犢茅簷晚，饑鳥窺人稻圃秋。
准擬明年大作社，雞豚須養秫須留。
老農十首·其三
作者：曾協
朝代：宋

朝家寬詔年年下，天上秋陽日日明。
租稅入官公事了，壤歌遞與子孫賡。
老農十首·其九
作者：曾協
朝代：宋

兒孫力作莫辭勤，仁政如天四海春。
盡說干湯功已就，澤流莘野並耕人。
老農十首·其二
作者：曾協
朝代：宋

荷笠腰鐮醉裏回，和衣卧處息如雷。
定無門外催租吏，贏得柴荆日晏開。
老農十首·其五
作者：曾協
朝代：宋

田疇總是十分苗，處處逢人意氣驕。
不問神祠賽簫鼓，君臣有道四時調。
老農十首·其八
作者：曾協
朝代：宋

飽食豐年酒不空，水村山崦老於農。
囷倉在眼心無事，鄰里經過樂歲窮。
老農十首·其六
作者：曾協
朝代：宋

敢將體足憚霑塗，日日高原带雨鋤。
乞與豐年酬作苦，也知天意解乘除。
老農十首·其四
作者：曾協
朝代：宋

聞說邊隅長草萊，漢家膚使漠南迴。
黍苗正自歸倉廩，不怕西風卷地來。
芭蕉
作者：曾協
朝代：宋

炎蒸誰解換清凉，扇影摇摇上竹窗。
準擬小軒添睡美，夢成風雨夜翻江。
荻華渚
作者：曾協
朝代：宋

摇摇小渚荻初成，遠意渾疑接洞庭。
准擬秋來看積雪，更和風雨醉時聽。
蓬戶
作者：曾協
朝代：宋

野客何爲戶，編非茅即蓬。
松堅難闔闢，竹瘦謾牢籠。
疎密殊無準，粗纖任不同。
我常知善閉，寧向此矜功。
薝蔔林
作者：曾協
朝代：宋

可人濃翠護微黄，寶樹森森自著行。
居士飯餘無一事，坐來還印寂然香。
蠟梅
作者：曾協
朝代：宋

小樹列仙質，翛然道家裝。
雪帔掛淺絳，銖衣曳微黄。
清風一披拂，芝蘭讓幽香。
老子專鼻觀，此花正相當。
就令困霜雪，肯受泥塗傷。
題評得名字，詩人惜輝光。
雖無調鼎實，不作時世粧。
衛公堂二首·其一
作者：曾協
朝代：宋

衛公精爽故依然，陳迹凄凉不記年。
亭遠謾傳曾起草，樓高無復見籌邊。
新銘初勒風煙上，舊觀都忘歲月遷。
從此南徐矜勝概，美談留與後生傳。
衛公堂二首·其二
作者：曾協
朝代：宋

寥寥相望兩邦君，冰雪襟懷錦繡文。
身見共誇新令尹，名高猶榜故將軍。
神交頓覺千年近，心遠初無一間分。
只有玄談探佛海，坐傾端復掩前聞。
裘父見和復次韻
作者：曾協
朝代：宋

郢質由來迥不同，曾當巧匠運斤風。
肯過異縣尋癡叔，聊遣高談慰病翁。
骯髒吾甘老苕霅，飛騰君合上崑蓬。
祇今已恨成名晚，好把文章問化工。
西溪冬夜
作者：曾協
朝代：宋

並堤松柏與雲齊，月夜青山一望低。
山鳥不驚人迹絕，步隨流水到前溪。
諸公出遊有翼有詩和者盈軸次日飲正卿家出以示余走筆繼韻
作者：曾協
朝代：宋

可堪俗事苦相留，不許聯翩李郭舟。
酒興定知鯨浪吸，詞源聊看峽江流。
名如北斗誰能挹，價重連城未易酬。
恰似西都數人物，校書中秘讓諸劉。
謝翁子亨惠詩
作者：曾協
朝代：宋

爲愛高門足鳳麟，恂恂濟濟燕雙親。
和聲自得壎箎樂，巧思爭裁錦繡新。
句裏直須希鮑謝，客來今復見荀陳。
要知家法傳無盡，更到垂髫總過人。
謝翁子履子進惠詩二首·其一
作者：曾協
朝代：宋

聯翩連璧扣柴荆，剝啄初聞屣履迎。
華衮借褒知不稱，纍珠入手見須驚。
長篇勢欲傾三峽，古調聲堪被四清。
聊遣世人知句法，君家元有謝宣城。
謝翁子履子進惠詩二首·其二
作者：曾協
朝代：宋

偶結茅茨一水湄，便從佳士得心期。
可堪大老留青眼，更向諸郎識白眉。
驥足方求千里附，豹文先許一斑窺。
鶴鳴子和君家事，此樂外人那得知。
謝蜀人侯君惠詩
作者：曾協
朝代：宋

我曾魂夢到西南，翠碧相圍遠近山。
睡覺不知身許遠，神遊却悔便求還。
國家舊數兩川最，人物尤勝二漢間。
笑讀君詩生羽翼，便如舉目對孱顔。
賦趙有翼仇池石次沈正卿用蘇翰林韻
作者：曾協
朝代：宋

貪夫居奇貨，什襲藏結綠。
寧知十五城，不救卞和足。
豈如嗜石人，丘壑在胸腹。
不知連城價，但賞數峰蹙。
長公仙去後，兵馬遂南牧。
尤物落何許，心知委溝瀆。
何期超世賢，愛石不愛玉。
夜半負之走，包裹隨竄伏。
一朝返窗几，時清端可卜。
李虎初平羊，案上紛相逐。
崢嶸幸無恙，不問牛馬谷。
趙侯天機異，閱世輕嗜欲。
好奇與嗜利，達觀均一曲。
正恐便棄置，就賞君宜速。
趙有翼招同社出遊次韻
作者：曾協
朝代：宋

總道無情却有情，撩人幽事不勝清。
擬同騷僕從長吉，不遣橘奴覓李衡。
四山濃淡要題品，百卉後先宜按行。
登覽不憂風雨迫，揮戈須駐日西傾。
踏莎行
作者：曾協
朝代：宋

柳眼傳情，花心蹙恨。春風處處關方寸。朱簾卷盡畫屏間，雲鬟半嚲羅衣褪。燕語鶯啼，日長人困。魚沈雁斷無音信。琵琶聲亂篆煙斜，寸腸欲斷無人問。
送向兄荆父帥維揚二首·其一
作者：曾協
朝代：宋

寵數頻煩色愈溫，耐官丞相克家孫。
川原迤邐提封闊，旌纛森嚴上將尊。
心識古人風節似，望知前輩典刑存。
春風草綠長淮凈，眼看頻流雨露恩。
送向兄荆父帥維揚二首·其二
作者：曾協
朝代：宋

大父曾開刺史天，固應陳迹尚依然。
邦人却怪家風在，故老今推宅相賢。
仗鉞秉旄仍置使，輕裘緩带更安邊。
須知此日分憂重，更覺光榮掩後前。
送張忠州使君八兄二首·其一
作者：曾協
朝代：宋

邂逅江干不自期，坐傾談屑看霏霏。
豈無清禁摛華地，只得名城衣錦歸。
惜別定知雙鬢換，問詩常恨寸心違。
目窮千里蒼茫際，惟有檣烏向北飛。
送張忠州使君八兄二首·其二
作者：曾協
朝代：宋

東閣如公不挽留，又飄征袖入西州。
四方謾說多奇士，千騎纔教占上頭。
那得長繩縈去棹，不堪淋雨助離愁。
長江自古常東注，莫遣仙舟得泝流。
送李秀叔吏部拜命赴闕二首·其一
作者：曾協
朝代：宋

此地詳聞月旦評，精神英發氣和平。
胸蟠七澤波瀾闊，骨鬭九秋風露清。
窮巷蕭條從我老，半生懷抱向君傾。
忽聞來促朝天騎，應記當年曳履聲。
送李秀叔吏部拜命赴闕二首·其二
作者：曾協
朝代：宋

君王念舊數星霜，驛騎風馳詔濕黄。
闊步入趨天北極，舊班聯踐漢中郎。
好行素志應須力，穩上青雲不用忙。
異日相從話功業，知無愧色沮剛腸。
送汪汝馮沿檄造朝
作者：曾協
朝代：宋

春風扇微和，散入桃李場。
枯枿受披拂，處處生輝光。
有客事行役，起柁凌官塘。
浮家入烟浪，琴書粲成行。
旁有玉頰人，妙指出宮商。
主人志超俗，心胸瑩琳琅。
但使秋月明，豈慮浮雲翔。
富貴恐不免，賦予元有常。
善保萬金璧，毋遺輕毀傷。
豈無山徑蹊，徐步遵康莊。
送王炎弼赴山陽守以兵衛森畫戟宴寢凝清香爲韻十首·其一
作者：曾協
朝代：宋

盛世須材傑，高名動聖明。
一麾淮海去，青旆擁千兵。
送王炎弼赴山陽守以兵衛森畫戟宴寢凝清香爲韻十首·其一〇
作者：曾協
朝代：宋

壺矢新油幕，春蕪舊戰場。
候亭閒夜柝，歸袖著天香。
送王炎弼赴山陽守以兵衛森畫戟宴寢凝清香爲韻十首·其七
作者：曾協
朝代：宋

楚國尚勇力，秉羽而甘寢。
雖無倒載名，勝飲懷安鴆。
送王炎弼赴山陽守以兵衛森畫戟宴寢凝清香爲韻十首·其三
作者：曾協
朝代：宋

公材如武庫，劍槊方森森。
亦復擅風流，坐繼正始音。
送王炎弼赴山陽守以兵衛森畫戟宴寢凝清香爲韻十首·其九
作者：曾協
朝代：宋

復旦風雲合，丹心日月明。
江神迴朗照，霽色向來清。
送王炎弼赴山陽守以兵衛森畫戟宴寢凝清香爲韻十首·其二
作者：曾協
朝代：宋

別兄今幾時，邦人指難弟。
莫誦海沂康，兩馮如魯衛。
送王炎弼赴山陽守以兵衛森畫戟宴寢凝清香爲韻十首·其五
作者：曾協
朝代：宋

公家西州烈，武事冠方冊。
祖孫世有人，要足門三戟。
送王炎弼赴山陽守以兵衛森畫戟宴寢凝清香爲韻十首·其八
作者：曾協
朝代：宋

疆事須長算，朝家得實能。
坐來酬萬務，心地自虛凝。
送王炎弼赴山陽守以兵衛森畫戟宴寢凝清香爲韻十首·其六
作者：曾協
朝代：宋

平生功名心，不肯事酣宴。
向來話淮南，山川眼中見。
送王炎弼赴山陽守以兵衛森畫戟宴寢凝清香爲韻十首·其四
作者：曾協
朝代：宋

詩成嘯諾餘，謀出壺觴暇。
却整進賢冠，麒麟要圖畫。
送薛士昭
作者：曾協
朝代：宋

邂逅江干得勝流，襟懷冰玉氣橫秋。
相逢便及平生事，欲去知難苦死留。
殘漏寒燈催別酒，淡雲微雨送行舟。
虎頭自是封侯骨，穩上青雲莫倦游。
送裘父姪還鄉二首·其一
作者：曾協
朝代：宋

氣吐長虹一世豪，尚憐花草助風騷。
正須重碧澆胸次，不遣輕霜上鬢毛。
浪說清時敞東閣，誰捐好語到西曹。
江神却解歸歟興，賸放潮頭百尺高。
送裘父姪還鄉二首·其二
作者：曾協
朝代：宋

塵外情懷得自由，便携琴鶴上歸舟。
露寒月白關心夜，山瘦江清滿意秋。
却背京城無眷戀，去尋古迹有遲留。
奚奴莫厭詩囊滿，重紀山川爛漫遊。
送趙德莊右司赴江東漕八首·其一
作者：曾協
朝代：宋

往年際風雲，濯濯春月柳。
俊氣橫九天，下筆蛟龍走。
歲晚收其實，落落堅且久。
澹然松檜質，不爲霜雪朽。
送趙德莊右司赴江東漕八首·其七
作者：曾協
朝代：宋

鄉來遠門牆，引睇想光輝。
宦游偶相值，間關得因依。
都門送星軺，依然寸心違。
勿爲賈胡留，速書季子歸。
送趙德莊右司赴江東漕八首·其三
作者：曾協
朝代：宋

正色立公府，嘉謀贊巖廊。
材華動人主，咫尺鴛鷺行。
掉頭不肯住，清宵夢滄浪。
丈夫貴勇决，養此百鍊剛。
送趙德莊右司赴江東漕八首·其二
作者：曾協
朝代：宋

軒蓋事朝謁，閶闔方晨趨。
霜露懷松楸，慨然賦歸歟。
確志感清衷，載以使者車。
往宣問事條，勿但安田廬。
送趙德莊右司赴江東漕八首·其五
作者：曾協
朝代：宋

建業一都會，由來帝王畿。
曠哉懷古心，陳迹猶依依。
當年王謝家，青紫滿烏衣。
萬事一丘土，簡策徒是非。
送趙德莊右司赴江東漕八首·其八
作者：曾協
朝代：宋

我公廊廟姿，當爲濟時霖。
生材必有用，應物初無心。
異時百僚上，金貂耀華簪。
富貴恐不免，易退其自今。
送趙德莊右司赴江東漕八首·其六
作者：曾協
朝代：宋

飽學兼內外，超然悟空無。
是身任東西，乾坤一蘧廬。
目前謾紛紜，一致總萬殊。
良欲行世間，不效山澤癯。
送趙德莊右司赴江東漕八首·其四
作者：曾協
朝代：宋

行邁未爲遠，兩州東西都。
中天敞華闕，魚鑰黄金鋪。
山川儼形勢，貔貅凜戈殳。
正須埋輪手，先聲震江吳。
送趙有翼監丞造朝供職
作者：曾協
朝代：宋

君侯昂然百夫雄，近之和氣如春風。
揚眉高論多折衷，眾人斂衽稱名通。
發爲詩章燦璧琮，氣豪筆健敏且工。
口占欲使十手供，春雲容與朝霞烘。
肯如空階號秋蟲，槁項巖穴甘老窮。
是將織文裨衮龍，潤色造化分天功。
奏之清廟流笙鏞，宜使正笏趨槐楓。
發舒平生學古胸，時吐奇論驚羣公。
久矣高門映衰宗，金蘭投分自諸翁。
我嘗聯曹愧凡庸，竭蹶道上昔所同。
朔雪撲面花蒙茸，六龍先路如雲從。
重來苕溪奉從容，好若膠漆始且終。
先後唱和如歌鐘，君還清班朝九重。
我將轂下居治中，他時涉筆朱墨叢。
已見矯翼凌長空，一笑道舊雙頰紅。
送趙有翼通守吳興
作者：曾協
朝代：宋

江南雨無時，桃李迹已陳。
有客念江湖，別乘陪朱輪。
明德先九族，恩殊在廷臣。
惟公真龍種，眉宇猶津津。
不受膏粱昏，辭章動楓宸。
合著玉笋班，冠冕朝大昕。
去丞股肱郡，要此骨肉親。
蕭蕭霅水鄉，溪山繞城闉。
空光纈紋亂，倒影圖畫新。
金石富文墨，烟波多隱淪。
坐想賢使君，迎笑均憑茵。
席間荀陳俱，會此主與賓。
陳榻對清夜，潘輿行莫春。
拄頰愛爽氣，揮毫詠風蘋。
遠近入題品，蒼翠生精神。
我忘鷗鳥盟，低徊踐香塵。
因子動歸興，詰旦車當巾。
送鄧器先赴羅田尉五首·其一
作者：曾協
朝代：宋

我始來相居，談公口瀾翻。
平生驚人句，筆力正始間。
古人不可作，因君見班班。
矍然起懦庸，褰裳撼詩關。
送鄧器先赴羅田尉五首·其三
作者：曾協
朝代：宋

之子抱奇器，彈冠始茲年。
邑人望風度，夫豈南昌仙。
樂土風俗淳，吠犬申旦眠。
弓刀無可試，斑衣日蹁躚。
送鄧器先赴羅田尉五首·其二
作者：曾協
朝代：宋

吾鄉旴江西，流轉半天下。
夢爲故國遊，流涕指丘社。
漂萍偶同止，風力巧相借。
感君聲氣似，剪燭對清夜。
送鄧器先赴羅田尉五首·其五
作者：曾協
朝代：宋

君齒餘四十，見推十年兄。
驚呼昔安在，相逢太晚生。
坐語未及盡，風帆忽遐征。
願君懷此都，吾廬始經營。
送鄧器先赴羅田尉五首·其四
作者：曾協
朝代：宋

古郡有奇觀，祖祖燈相傳。
子來後往哲，青山古依然。
紛紛簿領中，深觀常安然。
但使內外盡，饑餐困須眠。
遊罨畫溪·其一
作者：曾協
朝代：宋

春去無蹤綠滿堤，空移征棹過漣漪。
自驚朱墨抽身晚，不及青紅倒影時。
遊罨畫溪·其三
作者：曾協
朝代：宋

罨畫聲名遠近知，水光花影巧相宜。
不知此去幾多日，重見斕斑似舊時。
遊罨畫溪·其二
作者：曾協
朝代：宋

罨畫溪頭事已空，桑條都逐運斤風。
東君綠遍當時岸，只欠低垂照水紅。
邵衮臣挽詩二首·其一
作者：曾協
朝代：宋

軒冕初期咳唾收，一官白首歎淹留。
已嗟遊宦騫騰晚，遽遣功名取次休。
中壽不令周甲子，遺編曾擬傳春秋。
未應埋沒隨黄壤，定作騎鯨汗漫遊。
邵衮臣挽詩二首·其二
作者：曾協
朝代：宋

幼年耆舊識東牀，壯歲名喧翰墨場。
老去里閭推聞望，向來士子誦文章。
芊綿宿草悲春盡，牢落佳城怨夜長。
賴有集賢多故舊，筆端三絕刻琳瑯。
都漕適至作詩相慶次韻
作者：曾協
朝代：宋

邂逅江干倍囅然，喜公彊健過前年。
筆端電掃三千字，言下冰消十二緣。
傳業有人吾免矣，擊鮮溷汝古同然。
自今擬棄人間事，總把傳家付阿圓。
鄧器先北窗
作者：曾協
朝代：宋

今人競圖南，朗朗百間屋。
夫子胡不然，嚮晦一窗足。
北窗吾亦愛，嘗謂所樂獨。
豈知交游中，昌歜或同欲。
光澄窮永晝，風遠宜三伏。
誦書音和平，高卧夢清熟。
吟詩與作賦，未覺環堵蹙。
心安爾許寬，六合寄一粟。
閑聽飛雨灑，靜看游蜂觸。
一笑知莫逆，排闥不待速。
酹江月·念奴嬌
作者：曾協
朝代：宋

一年好處，是滿城紅藥，留連□□。十里揚州應費了，多少春工妝飾。弱質敧風，芳心帶露，酒困嬌無力。園林綠暗，粉光低佔叢碧。誰與千載聲名，翻階高詠，出文章仙伯。閱盡繁華芳意歇，初識傾城風格。雙臉晞紅，春衫挽並，天巧終難敵。十千沽酒，算應花畔消得。
酹江月·念奴嬌
作者：曾協
朝代：宋

一年好處，是霜輕塵斂，山川如洗。晚菊留花供燕賞，金縷寶衣銷地。舊觀初還，層樓相望，重見昇平際。小春時節，綺羅叢里人醉。此日武帳賢侯，六年仁政，浹長淮千里。欲入鵷行仍緩帶，聊撫竹西歌吹。紫塞煙清，玉關人老，宜趣朝天騎。香塵歸路，舊遊回首應記。
酹江月·念奴嬌
作者：曾協
朝代：宋

苕溪古岸，有朱門初建，落成華屋。對啟園林隨杖履，迤邐柳蹊相屬。好是危亭，片峰迎面，獨立清溪曲。蕪城低遠，一塵不礙遊目。公子豪飲方酣，夜堂深靜，隱隱鳴絲竹。卻盡春寒賓滿座，深酌葡萄新綠。密戶儲香，廣庭留月，待得清歡足。紛紛沾醉，四筵倒盡群玉。
醒心亭
作者：曾協
朝代：宋

主人誰與解春酲，百斛香醪一小亭。
兀兀泠泠俱可樂，醒來還醉醉還醒。
野菊澗
作者：曾協
朝代：宋

泠泠清漲濯秋芳，採擷堪供九日觴。
爲乞曉瓶真沆瀣，不應眉壽獨南陽。
陳晞顔獲玉兔甚奇邀予賦詩
作者：曾協
朝代：宋

一氣散萬有，飛潜異形姿。
烏鵠自昔然，羽翼不可移。
穎也衣褐徒，斕斑廼其宜。
今茲獨何事，皓皓涅不淄。
毳毛玉雪如，整整機上絲。
無乃真得僊，傳載非詭辭。
騎蟾入廣寒，成此一段奇。
長生侶素娥，不受塵土羈。
祇應得得來，隱見必其時。
往牒紀創見，奕奕登瑞旗。
退之號崛强，雄誇見文詞。
君侯過人行，精神動皇祇。
屢供平反笑，長詠南陔詩。
異物自來馴，不起山林思。
霜月照庭戶，晴雲點階墀。
致此非好玩，於焉卜期頤。
上堂問起居，秀色增兩眉。
陳晞顔董漕湖南過零陵用簡齋韻見贈次韻謝之又賦一篇述懷·其一
作者：曾協
朝代：宋

筆到鍾王意有餘，詩章高古過黄初。
班行未上論思地，遠使聊宣寬大書。
乞與豐年均飽煖，更申嚴令絕侵漁。
肯迂使節存支郡，咫尺猶嫌會面疎。
陳晞顔董漕湖南過零陵用簡齋韻見贈次韻謝之又賦一篇述懷·其二
作者：曾協
朝代：宋

平生志不在贏餘，久擬揮毫賦遂初。
莫問倚牆空甔石，但令盈几足琴書。
幸存茅屋幽堪隱，况有清溪近可漁。
賸欲抽簪訪松菊，要憑突兀看扶疎。
題大兒新安官舍三樂齋
作者：曾協
朝代：宋

吾先聖人徒，游夏同淵源。
孝友與忠信，入道先本根。
下視晉楚富，商歌滿乾坤。
一唯了萬事，伋軻繼師尊。
至今百世後，家法要不煩。
近數高曾來，潔身等璵璠。
當時天下士，白首稱曾門。
世掇太常第，自致冕與軒。
養祿到北堂，孝哉無間言。
猶悲鯉庭空，遺恨終自吞。
至我壯無成，浪使歲月奔。
文科始不嗣，媿此朱兩轓。
賴汝念祖烈，先登倡諸孫。
寂寥四十載，重拜雨露恩。
吾年獨天假，將雛見飛翻。
靦顔幸一洗，積德慚九原。
三年作尉歸，橫經處侯藩。
孤城山水稠，草木霜不蕃。
官閒身無事，舊書可重繙。
故職在六經，緒業勤討論。
避堂舍翁媼，齒在髮未髠。
不憂俸酸寒，羅列奉晨飧。
公黌沸絃誦，私室合箎塤。
氣完萬物輕，始驗中所存。
結屋將樂此，不換鐘鼓喧。
愛汝此樂地，老蒼離童昏。
朱金了無慕，况廼紈綺繁。
真趣出自然，盎盎如春溫。
名齋憐汝志，可使薄俗敦。
此樂吾家無，詩之勸仍昆。
題李粹伯晦菴
作者：曾協
朝代：宋

天道有消息，物理兼屈伸。
鳥匿定將擊，龍蟄以存身。
卷舒雖不同，爲用常相因。
老聃晞髮時，恝然似非人。
肢體尚可墮，外物真埃塵。
信知猶龍姿，涵養知幾春。
寂寥千載下，裔孫豈其倫。
磊落感意氣，崢嶸富精神。
廼以晦自居，悠然返天真。
漁樵欲爭席，鷗鳥行相親。
形諜不可掩，眉端已津津。
風雲一朝便，垂天起潜鱗。
題留煙亭
作者：曾協
朝代：宋

漠漠縈空漫不收，只應此地占清幽。
雲煙本是無心物，亦爲山人重挽留。
題陳倅升卿芝草圖二首·其一
作者：曾協
朝代：宋

別駕陰功草木知，一朝變化出神奇。
乍驚蓂莢還同長，更羨卿雲向下垂。
文筆分明傳異狀，畫圖次第記當時。
嘉祥創見輕千古，信宿曾看十樣芝。
題陳倅升卿芝草圖二首·其二
作者：曾協
朝代：宋

高義從來蓋里閭，枌榆社底得新居。
萱堂秀骨松難老，蘭砌清才玉不如。
天產寶芝彰瑞應，地靈妙相紀生初。
定知繼展調元手，不負平生萬卷書。
題零陵郡治環翠亭
作者：曾協
朝代：宋

鈴索無聲訟牒稀，雨餘四野競扶犂。
小亭獨坐心無事，滿地綠陰山鳥啼。
飲沈氏園得僻字
作者：曾協
朝代：宋

會心足勝侶，暇日訪春色。
慵尋剡溪榜，厭曳永嘉屐。
名園可徘徊，勝概在咫尺。
峰巒起平地，村落墮城壁。
梅橫前嶺峻，柳列長堤直。
最愛臨水亭，欲背依山石。
沉沉想潜鱗，錚錚聽仙弈。
初無杖屨勞，具享山林適。
一尊供笑語，四座列豪逸。
規摹西洛舊，髣髴香山昔。
愛酒太白狂，耽詩少陵僻。
始靜姑縱談，中喧或爭席席。
殘鐘咽林際，新月掛簷隙。
飲散興未厭，人歸境愈寂。
何必記昔游，虛空了無迹。
鳳棲梧·蝶戀花
作者：曾協
朝代：宋

柳弄輕黃花泣露。萬疊春山，不記塵寰路。日射霜林煙罩素。長空不著纖雲汙。歷歷遠村明可數。綠漲前溪，渺渺迷津渡。客子光陰能幾許。畫圖擬卷晴川去。
东华山
作者：曾原一
朝代：宋
体裁：五言律诗

行尽青山路，楼居傍石安。环云疑世隔，弯沼倒涵山。瀑近晴如雨，岩深暑亦寒。道人弄刀镊，怪我鬓毛斑。
作歌咏苏云卿
作者：曾原一
朝代：宋

东湖湖面波渺瀰，东湖岸上春土肥。
先生鉏云明月晓，种来蔬甲今成畦。
把茅萧萧环四壁，此身不愿人间识。
干坤清夷那復知，寸心杳渺黄尘隔。
故人子房今九云，交情不断江湖滨。
江西使漕却驺骑，故作敲门问字人。
黄金百镒笺一幅，多谢春风到茅屋。
君为使者吾邦民，见君容我更樵服。
故人与我情重哉，君且归矣明当来。
明朝启扉人不见，黄金不动书不开。
使者持书三太息，封书径上黄扉侧。
翩翩鹤驭云冥冥，空向湖山访行迹。
向来桐江严子陵，曾得故人双眼青。
芒鞋却踏京华路，太史惊夸说客星。
先生得书掉头去，并此湖光不回顾。
梦夫孀妇截髻鬟，亦有老大闺中女。
作歌咏苏云卿
作者：曾原一
朝代：宋

东湖湖面波渺瀰，东湖岸上春土肥。先生锄云明月晓，种来蔬甲今成畦。把茅萧萧环四壁，此身不愿人间识。乾坤清夷那复知，寸心杳渺黄尘隔。故人子房今九云，交情不断江湖滨。江西使漕却驺骑，故作敲门问字人。黄金百镒笺一幅，多谢春风到茅屋。君为使者吾邦民，见君容我更樵服。故人与我情重哉，君且归矣明当来。明朝启扉人不见，黄金不动书不开。使者持书三太息，封书径上黄扉侧。翩翩鹤驭云冥冥，空向湖山访行迹。向来桐江严子陵，曾得故人双眼青。芒鞋却踏京华路，太史惊誇说客星。先生得书掉头去，并此湖光不回顾。梦夫孀妇截髻鬟，亦有老大闺中女。
作歌咏蘇雲卿
作者：曾原一
朝代：宋

東湖湖面波渺瀰，東湖岸上春土肥。
先生鉏雲明月曉，種來蔬甲今成畦。
把茅蕭蕭環四壁，此身不願人間識。
乾坤清夷那復知，寸心杳渺黄塵隔。
故人子房今九雲，交情不斷江湖濱。
江西使漕却騶騎，故作敲門問字人。
黄金百鎰牋一幅，多謝春風到茅屋。
君爲使者吾邦民，見君容我更樵服。
故人與我情重哉，君且歸矣明當來。
明朝啟扉人不見，黄金不動書不開。
使者持書三太息，封書徑上黄扉側。
翩翩鶴馭雲冥冥，空向湖山訪行迹。
向來桐江嚴子陵，曾得故人雙眼青。
芒鞋却踏京華路，太史驚誇說客星。
先生得書掉頭去，并此湖光不回顧。
夢夫孀婦截髻鬟，亦有老大閨中女。
句
作者：曾原一
朝代：宋

少陵忘却浑闲事，更有离骚忘却梅。
句
作者：曾原一
朝代：宋

少陵忘却渾閑事，更有離騷忘却梅。
同戴石屏十人重游分韵得凿字即席赋
作者：曾原一
朝代：宋

綫径盘邅回，老壁出参错。
洞深路欲无，且进还悸愕。
太虚堕滓液，有此奇伟作。
芮也劳斧斤，此语失之凿。
斗崖湿生云，泉杂云影落。
殿头何时仙，怡然骑木鹤。
同戴石屏十人重游分韵得凿字即席赋
作者：曾原一
朝代：宋

线径盘邅回，老壁出参错。洞深路欲无，且进还悸愕。太虚堕滓液，有此奇伟作。芮也劳斧斤，此语失之凿。斗崖湿生云，泉杂云影落。殿头何时仙，怡然骑木鹤。
同戴石屏十人重游分韻得鑿字即席賦
作者：曾原一
朝代：宋

綫逕盤邅回，老壁出參錯。
洞深路欲無，且進還悸愕。
太虛墮滓液，有此奇偉作。
芮也勞斧斤，此語失之鑿。
鬭崖濕生雲，泉雜雲影落。
殿頭何時仙，怡然騎木鶴。
寺中侨居
作者：曾原一
朝代：宋
体裁：五言律诗

懒出前山去，得闲唯访僧。窗寒依瘦石，屋老络枯藤。赴饭听堂鼓，看书傍佛灯。西南有孤塔，扶杖亦时登。
寺中僑居
作者：曾原一
朝代：宋

懶出前山去，得閑唯訪僧。
窗寒依瘦石，屋老絡枯藤。
赴飯聽堂鼓，看書傍佛燈。
西南有孤塔，扶杖亦時登。
小重山
作者：曾原一
朝代：宋

薄雪初消銀月單。疏疏浮竹影、矮紅闌。梅花夢事落孤山。禁人處，霜重鼓聲寒。留取曉來看。斑簾低小閣、燭花殘。一帆明月去滄灣。空相憶，雪浪月痕翻。
小重山·薄雪初消银月单
作者：曾原一
朝代：宋
体裁：词

薄雪初消银月单。疏疏浮竹影、矮红阑。梅花梦事落孤山。禁人处，霜重鼓声寒。留取晓来看。斑帘低小阁、烛花残。一帆明月去沧湾。空相忆，雪浪月痕翻。
東華山
作者：曾原一
朝代：宋

行盡青山路，樓居傍石安。
環雲疑世隔，彎沼倒涵山。
瀑近晴如雨，巖深暑亦寒。
道人弄刀鑷，怪我鬢毛斑。
菩萨蛮·淡黄斜日留汀草
作者：曾原一
朝代：宋
体裁：词

淡黄斜日留汀草。檐低半露遥岑小。病眼不禁愁。阑干无数秋。雁声何处落。旧梦还惊觉。风重葛衣单。深山吹笛寒。
菩薩蠻
作者：曾原一
朝代：宋

淡黃斜日留汀草。簷低半露遙岑小。病眼不禁愁。闌干無數秋。雁聲何處落。舊夢還驚覺。風重葛衣單。深山吹笛寒。
谒金门·梅粉褪
作者：曾原一
朝代：宋
体裁：词

梅粉褪。点点雨声春恨。半吐桃花芳意嫩。草痕青寸寸。把酒花边低问。莫解寒深红损。等待春风晴得稳。琵琶重整顿。
賦楊妃襪
作者：曾原一
朝代：宋

萬騎西行駐馬嵬，凌波曾此墮塵埃。
誰知一掬香羅小，踏轉開元宇宙來。
赋杨妃袜
作者：曾原一
朝代：宋
体裁：七言绝句

万骑西行驻马嵬，凌波曾此堕尘埃。谁知一掬香罗小，踏转开元宇宙来。
金精山
作者：曾原一
朝代：宋

散策深寻紫翠边，雨余林密意苍然。
玄崖拥路奇千迭，邃洞扃抽自一天。
殿古尚存唐岁月，地灵疑带汉风烟。
斜阳欲趁归樵路，倚杖更听云外泉。
金精山
作者：曾原一
朝代：宋

散策深寻紫翠边，雨馀林密意苍然。玄崖拥路奇千叠，邃洞扃抽自一天。殿古尚存唐岁月，地灵疑带汉风烟。斜阳欲趁归樵路，倚杖更听云外泉。
金精山
作者：曾原一
朝代：宋

散策深尋紫翠邊，雨餘林密意蒼然。
玄崖擁路奇千疊，邃洞扃抽自一天。
殿古尚存唐歲月，地靈疑带漢風烟。
斜陽欲趁歸樵路，倚杖更聽雲外泉。
金精歌
作者：曾原一
朝代：宋

玄龍捲雨翻東溟，萬華變滅如輕塵。
雹拳破瓦萬甲疾，祇恐天地今無春。
東來一馬當軒下，雲葉眵剝天痕青。
雲開衡嶽韓子到，此事恍惚今難憑。
桃源有路不可入，桃花影絕那得尋。
喳喳鵲鳴拔鳥起，豈子偉語曰滄溟。
聯騎瘦蹇踏脆綠，見者謂我椒庭人。
瑶琴飛響暗雪瀑，傑句泣畫逃山精。
胸蟠玉虹世李白，筆舞鐵鎖今顔卿。
飛仙遺章出天韻，引觴清酌球琳鳴。
泉淙淙兮靈鼓，山崇崇兮太古。
神明有舍炳萬象，何處人間非紫府。
靈根曄曄貫元氣，瞬睫蓬萊無弱水。
雲褷褷，露泚泚。
米珠簸兮方秤，橘社同兮舟里。
金精歌
作者：曾原一
朝代：宋
体裁：古风

玄龙捲雨翻东溟，万华变灭如轻尘。雹拳破瓦万甲疾，祇恐天地今无春。东来一马当轩下，云叶眵剥天痕青。云开衡岳韩子到，此事恍惚今难凭。桃源有路不可入，桃花影绝那得寻。喳喳鹊鸣拔鸟起，岂子伟语曰沧溟。联骑瘦蹇踏脆绿，见者谓我椒庭人。瑶琴飞响暗雪瀑，杰句泣画逃山精。胸蟠玉虹世李白，笔舞铁锁今颜卿。飞仙遗章出天韵，引觞清酌球琳鸣。泉淙淙兮灵鼓，山崇崇兮太古。神明有舍炳万象，何处人间非紫府。灵根晔晔贯元气，瞬睫蓬莱无弱水。云褷褷，露泚泚。米珠簸兮方秤，橘社同兮舟里。
題瘦馬歌
作者：曾原一
朝代：宋

少盡其力老棄之，可憐骨立行步遲。
何心更惜乾障泥，病夫醉兀枯行枝。
主家芻豆豈不飽，吾寧忍死不願肥。
肥時無奈人爭騎，騎時鞭打無休時。
題賢女祠
作者：曾原一
朝代：宋

翻手作雲覆手雨，劉翁乃爾女如許。
飄飄上下隨春風，妾身肯似章臺絮。
門前江水深更深，沈沈此水明妾心。
後來志士爲感慨，過此往事成悲吟。
嗟嗟許蔡復許吳，女吳絕蔡成二夫。
此時哀淚苦幾諫，翁意或可還其初。
吳家箱幣羅堂前，女兮脈脈胡不言。
後來吳郎儻不死，清祠未必能江邊。
女今賢明照天宇，翁也反覆聞千古。
許吳之日回此天，女賢翁否俱無傳。
题瘦马歌
作者：曾原一
朝代：宋

少尽其力老弃之，可怜骨立行步迟。何心更惜乾障泥，病夫醉兀枯行枝。主家刍豆岂不饱，吾宁忍死不愿肥。肥时无奈人争骑，骑时鞭打无休时。
题瘦马歌
作者：曾原一
朝代：宋

少尽其力老弃之，可怜骨立行步迟。
何心更惜干障泥，病夫醉兀枯行枝。
主家刍豆岂不饱，吾宁忍死不愿肥。
肥时无奈人争骑，骑时鞭打无休时。
题贤女祠
作者：曾原一
朝代：宋

翻手作云覆手雨，刘翁乃尔女如许。飘飘上下随春风，妾身肯似章台絮。门前江水深更深，沈沈此水明妾心。后来志士为感慨，过此往事成悲吟。嗟嗟许蔡复许吴，女吴绝蔡成二夫。此时哀泪苦几谏，翁意或可还其初。吴家箱币罗堂前，女兮脉脉胡不言。后来吴郎傥不死，清祠未必能江边。女今贤明照天宇，翁也反覆闻千古。许吴之日回此天，女贤翁否俱无传。
题贤女祠
作者：曾原一
朝代：宋

翻手作云覆手雨，刘翁乃尔女如许。
飘飘上下随春风，妾身肯似章台絮。
门前江水深更深，沈沈此水明妾心。
后来志士为感慨，过此往事成悲吟。
嗟嗟许蔡復许吴，女吴绝蔡成二夫。
此时哀泪苦几谏，翁意或可还其初。
吴家箱币罗堂前，女兮脉脉胡不言。
后来吴郎傥不死，清祠未必能江边。
女今贤明照天宇，翁也反覆闻千古。
许吴之日回此天，女贤翁否俱无传。
八声甘州·东阳岩
作者：曾原郕
朝代：宋

问岩云朵朵为谁飞，向来读何书。道江南名宦，掉头勿顾，彩服归与。无限山中风物，今古属潜夫。渺渺辽天鹤，应费招呼。谩说缁巾缟带，与豸冠犀剑，忧乐如何。渐桥横采石，国步已趑趄。想归来、顿成憔悴，叹季鹰、闻早忆莼鲈。丹泉冷，崖钟绝响，夕照啼乌。
八声甘州·东阳岩
作者：曾原郕
朝代：宋
体裁：词

问岩云朵朵为谁飞，向来读何书。道江南名宦，掉头勿顾，綵服归与。无限山中风物，今古属潜夫。渺渺辽天鹤，应费招呼。谩说缁巾缟带，与豸冠犀剑，忧乐如何。渐桥横采石，国步已趑趄。想归来、顿成憔悴，叹季鹰、闻早忆莼鲈。丹泉冷，崖钟绝响，夕照啼乌。
八声甘州·问岩云朵朵为谁飞
作者：曾原郕
朝代：宋
体裁：词

问岩云朵朵为谁飞，向来读何书。
道江南名宦，掉头勿顾，彩服归与。
无限山中风物，今古属潜夫。
渺渺辽天鹤，应费招呼。
谩说缁巾缟带，与豸冠犀剑，忧乐如何。
渐桥横采石，国步已趑趄。
想归来、顿成憔悴，叹季鹰、闻早忆莼鲈。
丹泉冷，崖锺绝响，夕照啼乌。
八声甘州·问岩云朵朵为谁飞
作者：曾原郕
朝代：宋

问岩云朵朵为谁飞，向来读何书。道江南名宦，掉头勿顾，彩服归兵。无限山中风物，今古属潜夫。渺渺辽天鹤，应费招呼。
谩说缁巾缟带，与豸冠犀剑，优乐如何。渐桥横采石，国步已趑趄。想归来、顿成憔悴，欢季鹰、闻早忆莼鲈。丹泉冷，崖钟绝响，夕照啼鸟。
八聲甘州
作者：曾原郕
朝代：宋

問巖雲朵朵為誰飛，向來讀何書。道江南名宦，掉頭勿顧，彩服歸與。無限山中風物，今古屬潛夫。渺渺遼天鶴，應費招呼。謾說緇巾縞帶，與豸冠犀劍，憂樂如何。漸橋橫採石，國步已趑趄。想歸來、頓成憔悴，嘆季鷹、聞早憶蓴鱸。丹泉冷，崖鍾絕響，夕照啼烏。
木兰花慢·甘泉岩
作者：曾原郕
朝代：宋
体裁：词

断崖抛雪瀑，又潜溜、入山跟。听暗壁潺湲，山中紫雾，山下红云。当年七僧甚处，但空馀、老刹靠嶙峋。底事神粮不幻，翠窝剩积香尘。纷纷。结社种莲人。名氏已无闻。看银书般若，金陵故国，斜敕空存。争得十虚销殒，为让皇、冤魄脱沈沦。往事犹堪一笑，岩花乱点乌巾。
木兰花（甘泉岩）
作者：曾原郕
朝代：宋

断崖抛雪瀑，又潜溜、入山跟。听暗壁潺湲，山中紫雾，山下红云。当年七僧甚处，但空馀、老刹靠嶙峋。底事神粮不幻，翠窝胜积香尘。
纷纷。结社种莲人。名氏已无闻。看银书般若，金陵故国，斜敕空存。争得十虚销殒，为攘皇、冤魄脱沈沦。往事犹堪一笑，岩花乱点乌巾。
游金精次韵
作者：曾原郕
朝代：宋

鲸奔兽骇罗羣峰，晴岚湿雾深几重。
世言番君勇穿石，此事荒唐敢云实。
仙凡聚散那得知，祗今流水篆元之。
冲昇坛在肯回顾，木鹤痴情飞不去。
五诗遗笔写元云，残碑记载心何勤。
谁通一罅山前路，车马尘埃了朝暮。
刘郎想自天台来，步步锦绣连云开。
千崖万壑玲珑窍，今日重逢应一笑。
苍苍石鼓青云齐，名章合刻悬崖西。
可怜一觉邯郸炊，胸中五色蟠晴霓。
此桃种在清虚处，不断尘埃笑崔护。
人世从教隔古今，洞府何从认新故。
我髮白矣骨尚凡，悠悠空老兹山间。
酌泉祈仙会当见，曾有麻姑访王远。
游金精次韵
作者：曾原郕
朝代：宋

鲸奔兽骇罗群峰，晴岚湿雾深几重。世言番君勇穿石，此事荒唐敢云实。仙凡聚散那得知，祗今流水篆元之。冲升坛在肯回顾，木鹤痴情飞不去。五诗遗笔写元云，残碑记载心何勤。谁通一罅山前路，车马尘埃了朝暮。刘郎想自天台来，步步锦绣连云开。千崖万壑玲珑窍，今日重逢应一笑。苍苍石鼓青云齐，名章合刻悬崖西。可怜一觉邯郸炊，胸中五色蟠晴霓。此桃种在清虚处，不断尘埃笑崔护。人世从教隔古今，洞府何从认新故。我发白矣骨尚凡，悠悠空老兹山间。酌泉祈仙会当见，曾有麻姑访王远。
游金精次韻
作者：曾原郕
朝代：宋

鯨奔獸駭羅羣峰，晴嵐溼霧深幾重。
世言番君勇穿石，此事荒唐敢云實。
仙凡聚散那得知，祗今流水篆元之。
沖昇壇在肯回顧，木鶴癡情飛不去。
五詩遺筆寫元雲，殘碑記載心何勤。
誰通一罅山前路，車馬塵埃了朝暮。
劉郎想自天台來，步步錦繡連雲開。
千崖萬壑玲瓏竅，今日重逢應一笑。
蒼蒼石鼓青雲齊，名章合刻懸崖西。
可憐一覺邯鄲炊，胸中五色蟠晴霓。
此桃種在清虛處，不斷塵埃笑崔護。
人世從教隔古今，洞府何從認新故。
我髮白矣骨尚凡，悠悠空老茲山間。
酌泉祈仙會當見，曾有麻姑訪王遠。
草意
作者：曾唯仲
朝代：宋

輦路淒淒隔歲華，王孫望斷怨天涯。
庭空煙雨無人管，那有閒情襯落花。
草意
作者：曾唯仲
朝代：宋
体裁：七言绝句

辇路凄凄隔岁华，王孙望断怨天涯。庭空烟雨无人管，那有閒情衬落花。
送胡季昭謫象州
作者：曾夢選
朝代：宋

象州銷黯又欽州，道路何辭作遠游。
投北誰憐新逐客，落南不減舊編修。
江山在處猶加護，廊廟諸公底著羞。
天定從來人可勝，著書消日海西頭。
題考功印紙
作者：曾如驥
朝代：宋

謹將節義二字，結果印紙一宗。
了却神遊何處，澄江明月清風。
题考功印纸
作者：曾如骥
朝代：宋
体裁：六言诗

谨将节义二字，结果印纸一宗。了却神游何处，澄江明月清风。
水西寺
作者：曾子公
朝代：宋

杖藜出郭一水近，石磴古路穿松筠。
万仞绝壁倚天末，八节惊滩当寺门。
泉声飞下锦绣谷，殿影插入玻璃盆。
宣州水西天下胜，阆州城南亦何云。
水西寺
作者：曾子公
朝代：宋

杖藜出郭一水近，石磴古路穿松筠。
萬仞絕壁倚天末，八節驚灘當寺門。
泉聲飛下錦繡谷，殿影插入玻璃盆。
宣州水西天下勝，閬州城南亦何云。
挽知临安府兼浙西制置使曾公
作者：曾子良
朝代：宋

德祐思良弼，江西出大臣。报忠昭汉议，靖献有殷仁。皦日五朝老，清风百世人。几时归衮绣，秋草卧麒麟。永绍传贤启，慈元拱女尧。鳌山犹赑屃，鹏海极扶摇。宫殿春旗晓，帘帷社饭朝。龙髯攀不及，鸾驭去何遥。立海终风黑，洗光双日红。馀波溅渤澥，仙仗岌崆峒。宗庙神灵在，公师礼数崇。平生精履屐，尚觉小臣忠。返輤荣归寝，帷堂哭设衣。神情如梦叶，沧海怅心违。百世功言立，千年城郭非。任安犹未死，哀泪不堪挥。
挽知临安府兼浙西制置使曾公·其一
作者：曾子良
朝代：宋

德佑思良弼，江西出大臣。
报忠昭汉议，靖献有殷仁。
皦日五朝老，清风百世人。
几时归衮绣，秋草卧麒麟。
挽知临安府兼浙西制置使曾公·其一
作者：曾子良
朝代：宋

德祐思良弼，江西出大臣。报忠昭汉议，靖献有殷仁。皦日五朝老，清风百世人。几时归衮绣，秋草卧麒麟。
挽知临安府兼浙西制置使曾公·其三
作者：曾子良
朝代：宋

立海终风黑，洗光双日红。
余波溅渤澥，仙仗岌崆峒。
宗庙神灵在，公师礼数崇。
平生精履屐，尚觉小臣忠。
挽知临安府兼浙西制置使曾公·其三
作者：曾子良
朝代：宋

立海终风黑，洗光双日红。馀波溅渤澥，仙仗岌崆峒。宗庙神灵在，公师礼数崇。平生精履屐，尚觉小臣忠。
挽知临安府兼浙西制置使曾公·其二
作者：曾子良
朝代：宋
体裁：五言律诗

永绍传贤启，慈元拱女尧。鳌山犹赑屃，鹏海极扶摇。宫殿春旗晓，帘帷社饭朝。龙髯攀不及，鸾驭去何遥。
挽知临安府兼浙西制置使曾公·其四
作者：曾子良
朝代：宋
体裁：五言律诗

返輤荣归寝，帷堂哭设衣。神情如梦叶，沧海怅心违。百世功言立，千年城郭非。任安犹未死，哀泪不堪挥。
挽知臨安府兼浙西制置使曾公·其一
作者：曾子良
朝代：宋

德祐思良弼，江西出大臣。
報忠昭漢議，靖獻有殷仁。
皦日五朝老，清風百世人。
幾時歸衮繡，秋草卧麒麟。
挽知臨安府兼浙西制置使曾公·其三
作者：曾子良
朝代：宋

立海終風黑，洗光雙日紅。
餘波濺渤澥，仙仗岌崆峒。
宗廟神靈在，公師禮數崇。
平生精履屐，尚覺小臣忠。
挽知臨安府兼浙西制置使曾公·其二
作者：曾子良
朝代：宋

永紹傳賢啟，慈元拱女堯。
鼇山猶贔屭，鵬海極扶摇。
宮殿春旗曉，簾帷社飯朝。
龍髯攀不及，鸞馭去何遥。
挽知臨安府兼浙西制置使曾公·其四
作者：曾子良
朝代：宋

返輤榮歸寢，帷堂哭設衣。
神情如夢叶，滄海悵心違。
百世功言立，千年城郭非。
任安猶未死，哀淚不堪揮。
題章明叔春雨庵
作者：曾子良
朝代：宋

春雨生草木，雨去作流水。
流水不顧返，草木生未已。
願隨流水去，一日行萬里。
題高遠樓
作者：曾子良
朝代：宋

獨行三十六峰頭，飛過東華百尺樓。
今日中原前日夢，天人極樂世人愁。
後千載續後千載，外九州環外九州。
此處名煩君著眼，區區復記又何求。
题章明叔春雨庵
作者：曾子良
朝代：宋
体裁：古风

春雨生草木，雨去作流水。流水不顾返，草木生未已。愿随流水去，一日行万里。
题高远楼
作者：曾子良
朝代：宋

独行三十六峰头，飞过东华百尺楼。
今日中原前日梦，天人极乐世人愁。
后千载续后千载，外九州环外九州。
此处名烦君着眼，区区復记又何求。
题高远楼
作者：曾子良
朝代：宋

独行三十六峰头，飞过东华百尺楼。今日中原前日梦，天人极乐世人愁。后千载续后千载，外九州环外九州。此处名烦君著眼，区区复记又何求。
送越帅程公辟
作者：曾孝宗
朝代：宋

虎符分镇浙江东，舣棹都门使旆雄。双桨徘徊枌社日，高牙摇曳剡溪风。蓬莱阁宴公书简，贺监湖浮狱榜空。行听越民歌德政，亟还青琐见旌忠。
送越帅程公闢
作者：曾孝宗
朝代：宋

虎符分盾浙江东，舣棹都门使旆雄。
双浆徘徊枌社日，高牙摇曳剡溪风。
蓬莱阁宴公书简，贺监湖浮狱榜空。
行听越民歌德政，亟还青琐见旌忠。
送越帥程公闢
作者：曾孝宗
朝代：宋

虎符分盾浙江東，艤棹都門使旆雄。
雙漿徘徊枌社日，高牙搖曳剡溪風。
蓬萊閣宴公書簡，賀監湖浮獄榜空。
行聽越民歌德政，亟還青瑣見旌忠。
史院席上奉和首相吴公元韵
作者：曾孝宽
朝代：宋

御府颁醇酿，君恩锡馂余。
赐筵遵故事，紬史重新书。
燕饮难偕此，风流不伟欤。
素餐非所职，愧附相君车。
史院席上奉和首相吴公元韵
作者：曾孝宽
朝代：宋

御府颁醇酿，君恩锡馂馀。赐筵遵故事，紬史重新书。燕饮难偕此，风流不伟欤。素餐非所职，愧附相君车。
送程给事知越州
作者：曾孝宽
朝代：宋
体裁：七言律诗

承明厌直怀乡日，适得当年严助州。况是北归持节倦，喜闻东去典城优。长江风月消残暑，故国莼鲈近早秋。遥想下车民讼简，不妨乘兴剡溪游。
史院席上奉和首相吳公元韵
作者：曾孝寬
朝代：宋

御府頒醇釀，君恩錫餕餘。
賜筵遵故事，紬史重新書。
燕飲難偕此，風流不偉歟。
素餐非所職，愧附相君車。
送程給事知越州
作者：曾孝寬
朝代：宋

承明厭直懷鄉日，適得當年嚴助州。
况是北歸持節倦，喜聞東去典城優。
長江風月消殘暑，故國蓴鱸近早秋。
遥想下車民訟簡，不妨乘興剡溪遊。
五星泉
作者：曾季狸
朝代：宋

五星耀寒芒，直射入九渊。化为石泉眠，位置相联绵。相映璧月夜，上下争珠连。星光本游空，著地今何然。得非泉石癖，如我老不悛。
句
作者：曾季狸
朝代：宋

悠悠造物何所为，贤愚共滞令人悲。男儿不恨功名晚，功名必在老大时。好事不知谁尔汝，还能郭索到樽前。甘餐不美鸩，毒终非可戒。远及水中蟹，直以投菹醢。故人怜我贫，走送不待买。朝来蟹眼方新试，昨夜灯花早得知。惟有山茶殊奈久，独能探月占春风。
句·其四
作者：曾季狸
朝代：宋

远及水中蟹，直以投菹醢。
憩雷公山
作者：曾季狸
朝代：宋

酒薄饮难醉，山寒梦不成。窗间残月影，枕上晓钟声。丘壑平生事，山林少日情。白头翁老矣，数亩未经营。
杨源寺
作者：曾季狸
朝代：宋

落日郊原独杖藜，偶寻萧寺坐移时。下临稻垄如棋局，细数僧房似蜜脾。风里长松能远韵，霜馀残菊尚多姿。因吟竹院诗人语，笑我劳生力已疲。
梅花
作者：曾季狸
朝代：宋

桃李艳阳态，笑我不入时。松竹贫贱交，却是同襟期。
灵谷山
作者：曾季狸
朝代：宋

旧闻伯子记，已得灵谷名。隐然望此州，奇胜称山灵。悬崖泻瀑布，如高屋建瓴。乔松数十丈，下有千岁苓。仄足行鸟道，势欲抟青冥。仙事虽渺茫，幽讨未忘情。高秋八月后，择胜来经行。黄冠两三人，淡然亦忘形。烟霞到几席，爽气来户庭。瘦筇閒指点，老瓦同注倾。惭非换鹅手，不敢临黄庭。或可联石鼎，未必让弥明。重阳无十日，黄菊渐向荣。佳哉此天气，一笑未易营。但愿脚力健，年年此寻盟。
疏山
作者：曾季狸
朝代：宋

来往疏山四十年，主人与客两华颠。此心不改澄河见，往事休论过鸟然。无复仙舟遗迹在，空馀矮叔一灯传。危亭独上穷登眺，古木苍藤绕暮烟。
疏山三首
作者：曾季狸
朝代：宋

江南九月未飞霜，木叶萧萧已半黄。行遍疏山山下路，满山唯有桂花香。垍湖潭畔呼舟渡，苦竹林边策杖回。衣湿为穿山雨过，手香因折野梅来。草封支径路欲断，雨洗野花山更寒。西岭东冈烟漠漠，南溪北涧水潺潺。
秦女行
作者：曾季狸
朝代：宋

妾家家世居淮海，郎罢声名传海内。自从贬死古藤州，门户凋零三十载。可怜生长深闺里，耳濡目染知文字。亦尝强学谢娘诗，未敢女子称博士。年长以来逢世乱，黄头鲜卑来入汉。妾身亦复堕兵间，往事不堪回首看。飘然一身逐胡儿，被驱不异犬与鸡。奔驰万里向沙漠，天长地久无还期。北风萧萧易水寒，雪花席地经燕山。千杯虏酒安能醉，一曲琵琶不忍弹。吞声饮恨从谁诉，偶然信口题诗句。眼前有路可还乡，马上无人容我去。诗成吟罢只茫然，岂意汉地能流传。当时情绪亦可想，至今闻者犹悲酸。忆昔中郎有女子，亦陷虏中垂一纪。暮年不料逢阿瞒，厚币赎之归故里。惜哉此女不得如，终竟老死留穹庐。空馀诗话传悽恻，不减胡笳十八拍。
积翠楼
作者：曾季狸
朝代：宋

手扪霄汉摘天星，脚踏丹梯最上层。须信神仙足官府，能令鸡犬亦飞升。少日便怀丘壑情，看山看水饱曾经。如今积翠楼头望，看尽江南未了青。
积翠楼·其一
作者：曾季狸
朝代：宋

手扪霄汉摘天星，脚踏丹梯最上层。须信神仙足官府，能令鸡犬亦飞升。
金石台
作者：曾季狸
朝代：宋

江上岧峣百尺台，摩挲尘迹但徘徊。不辞浊酒三杯醉，坐对晴空万里开。楚泽风烟随处好，仙家桃李有谁栽。黄花过了梅花发，待我扶藜得复来。
雷公保国寺画壁
作者：曾季狸
朝代：宋

我游保国三十年，昔者童稚今华颠。僧非昔人屋亦改，仰视乔木皆参天。惟馀画壁屹相向，尘封蛛网犹依然。空王龙钟曳杖立，弥勒游戏挑囊眠。不知寺已几兴废，独此经久无变迁。我来摩挲三太息，欲去不忍空留连。丁宁老僧为守护，慎勿破壁随云烟。作诗仍以示来者，此诗此画当俱传。
题昌山圣姥庙
作者：曾季狸
朝代：宋
体裁：古风

白蛇妖血腥未扫，真龙四散归江岛。峤南道上阅城边，发露光芒自神媪。当年龙为神媪儿，人耶龙耶媪未知。提携襁褓渐至大，将从婴慕经几时。媪持刀七供晨羞，误伤儿肌血迸流。儿惊错愕遽入水，顷刻变化无停留。媪方知儿是龙子，扼腕嗟呼愁不已。欲为母子复如初，万顷沧浪隔烟水。恩深恨久空缠绵，媪亦鹤发终天年。里人相率为封树，孤坟突兀濒江边。龙为人形服衰麻，哀哀念母情如加。自言丘垄太卑下，恐为水嚼填松沙。须臾迁易寘爽垲，役使山灵驱水怪。路人俄见若堂封，事毕不知龙所在。由昔至今过千岁，媪犹庙食江之涘。道旁过者皆乞龙，割牲酾酒来相继。向来健笔海潮手，为勒苍珉传不朽。我来摩挲三叹息，文公墨妙今希有。可怜野水年年绿，欲荐溪毛直可掬。临风泚笔赋长歌，与当庙食迎送曲。
鸣玉泉
作者：曾季狸
朝代：宋

何人邀我来，白昼朝钧天。千官正杂沓，佩有苍玉悬。冲牙互击触，远韵声泠然。律吕相应和，宫徵更相宣。应笑居鄛人，玉斗空碎捐。
五星泉
作者：曾季貍
朝代：宋

五星耀寒芒，直射入九淵。
化爲石泉眠，位置相聯綿。
相映璧月夜，上下爭珠連。
星光本遊空，著地今何然。
得非泉石癖，如我老不悛。
五星泉
作者：曾季貍
朝代：宋

五星耀寒芒，直射入九渊。
化为石泉眠，位置相联绵。
相映璧月夜，上下争珠连。
星光本游空，着地今何然。
得非泉石癖，如我老不悛。
南湖
作者：曾季貍
朝代：宋
体裁：七言律诗

葛巾藜杖兴何长，为爱南湖六月凉。雨在山头作云气，风来水面散荷香。登临稍喜市声远，徙倚犹嫌归兴忙。后日重来携枕簟，不妨午梦到斜阳。
南湖
作者：曾季貍
朝代：宋

葛巾藜杖興何長，爲愛南湖六月凉。
雨在山頭作雲氣，風來水面散荷香。
登臨稍喜市聲遠，徙倚猶嫌歸興忙。
後日重來携枕簟，不妨午夢到斜陽。
危全枫祠
作者：曾季貍
朝代：宋
体裁：七言绝句

香火颓然寄梵宫，精英不与众禅同。临川千古人心在，犹说当年保障功。
危全楓祠
作者：曾季貍
朝代：宋

香火頹然寄梵宮，精英不與衆禪同。
臨川千古人心在，猶說當年保障功。
句·其一
作者：曾季貍
朝代：宋
体裁：句

悠悠造物何所为，贤愚共滞令人悲。男儿不恨功名晚，功名必在老大时。
句·其一
作者：曾季貍
朝代：宋

悠悠造物何所爲，賢愚共滯令人悲。
男兒不恨功名晚，功名必在老大時。
句·其七
作者：曾季貍
朝代：宋
体裁：句

惟有山茶殊奈久，独能探月占春风。
句·其七
作者：曾季貍
朝代：宋

惟有山茶殊奈久，獨能探月占春風。
句·其三
作者：曾季貍
朝代：宋

甘餐不美鴆，毒終非可戒。
句·其三
作者：曾季貍
朝代：宋
体裁：句

甘餐不美鸩，毒终非可戒。
句·其二
作者：曾季貍
朝代：宋

好事不知誰爾汝，還能郭索到樽前。
句·其二
作者：曾季貍
朝代：宋
体裁：句

好事不知谁尔汝，还能郭索到樽前。
句·其五
作者：曾季貍
朝代：宋
体裁：句

故人怜我贫，走送不待买。
句·其五
作者：曾季貍
朝代：宋

故人憐我貧，走送不待買。
句·其六
作者：曾季貍
朝代：宋

朝來蟹眼方新試，昨夜燈花早得知。
句·其六
作者：曾季貍
朝代：宋
体裁：句

朝来蟹眼方新试，昨夜灯花早得知。
句·其四
作者：曾季貍
朝代：宋

远及水中蟹，直以投葅醢。
句·其四
作者：曾季貍
朝代：宋

遠及水中蟹，直以投葅醢。
宝应寺
作者：曾季貍
朝代：宋
体裁：七言绝句

檀心素面水沉香，一架清阴满院凉。莫道春归无觅处，春归却在赞公房。
宿正覺寺
作者：曾季貍
朝代：宋

古寺荒凉甚，秋風更颯然。
殿焚猶有礎，僧老不知年。
但可扶藜至，無因假榻眠。
鐘魚久寂寞，誰施一囊錢。
宿正覺寺
作者：曾季貍
朝代：宋

月落僧窗暗，衾單客夢驚。
雞鳴催客起，犬吠惡人行。
蓐食事已畢，膏車天未明。
畏塗饑餓歲，哪得事宵征。
宿正覺寺
作者：曾季貍
朝代：宋

正覺江邊寺，風煙罨畫然。
庭羅合抱樹，門泊釣魚船。
暮雨凉初過，中秋月正圓。
無人來共賞，獨自占江天。
宿正觉寺
作者：曾季貍
朝代：宋
体裁：五言律诗

古寺荒凉甚，秋风更飒然。殿焚犹有础，僧老不知年。但可扶藜至，无因假榻眠。钟鱼久寂寞，谁施一囊钱。
宿正觉寺
作者：曾季貍
朝代：宋
体裁：五言律诗

月落僧窗暗，衾单客梦惊。鸡鸣催客起，犬吠恶人行。蓐食事已毕，膏车天未明。畏涂饥饿岁，哪得事宵征。
宿正觉寺
作者：曾季貍
朝代：宋
体裁：五言律诗

正觉江边寺，风烟罨画然。庭罗合抱树，门泊钓鱼船。暮雨凉初过，中秋月正圆。无人来共赏，独自占江天。
寶應寺
作者：曾季貍
朝代：宋

檀心素面水沉香，一架清陰滿院凉。
莫道春歸無覓處，春歸却在贊公房。
憩雷公山
作者：曾季貍
朝代：宋

酒薄飲難醉，山寒夢不成。
窗間殘月影，枕上曉鐘聲。
邱壑平生事，山林少日情。
白頭翁老矣，數畝未經營。
憩雷公山
作者：曾季貍
朝代：宋

酒薄饮难醉，山寒梦不成。
窗间残月影，枕上晓钟声。
邱壑平生事，山林少日情。
白头翁老矣，数亩未经营。
杨源寺
作者：曾季貍
朝代：宋

落日郊原独杖藜，偶寻萧寺坐移时。
下临稻垄如棋局，细数僧房似蜜脾。
风裏长松能远韵，霜余残菊尚多姿。
因吟竹院诗人语，笑我劳生力已疲。
桃花
作者：曾季貍
朝代：宋

衣裁緗纈態纖穠，猶在瑶池午醉中。
嫌近清明時節令，趁渠新火一番紅。
桃花
作者：曾季貍
朝代：宋

衣裁缃缬态纤秾，犹在瑶池午醉中。
嫌近清明时节令，趁渠新火一番红。
梅花
作者：曾季貍
朝代：宋

桃李艷阳态，笑我不入时。
松竹贫贱交，却是同襟期。
梅花
作者：曾季貍
朝代：宋

桃李艷陽態，笑我不入時。
松竹貧賤交，却是同襟期。
楊源寺
作者：曾季貍
朝代：宋

落日郊原獨杖藜，偶尋蕭寺坐移時。
下臨稻壟如棋局，細數僧房似蜜脾。
風裏長松能遠韻，霜餘殘菊尚多姿。
因吟竹院詩人語，笑我勞生力已疲。
灵谷山
作者：曾季貍
朝代：宋

旧闻伯子记，已得灵谷名。
隠然望此州，奇胜称山灵。
悬崖泻瀑布，如高屋建瓴。
乔松数十丈，下有千岁苓。
仄足行鸟道，势欲抟青冥。
仙事虽渺茫，幽讨未忘情。
高秋八月后，择胜来经行。
黄冠两三人，淡然亦忘形。
烟霞到几席，爽气来户庭。
瘦笻閒指点，老瓦同注倾。
惭非换鹅手，不敢临黄庭。
或可联石鼎，未必让弥明。
重阳无十日，黄菊渐向荣。
佳哉此天气，一笑未易营。
但愿脚力健，年年此寻盟。
疏山
作者：曾季貍
朝代：宋

來往疏山四十年，主人與客兩華顛。
此心不改澄河見，往事休論過鳥然。
無復仙舟遺跡在，空餘矮叔一燈傳。
危亭獨上窮登眺，古木蒼藤繞暮煙。
疏山
作者：曾季貍
朝代：宋

来往疏山四十年，主人与客两华颠。
此心不改澄河见，往事休论过鸟然。
无復仙舟遗迹在，空余矮叔一灯传。
危亭独上穷登眺，古木苍藤绕暮烟。
疏山三首·其一
作者：曾季貍
朝代：宋

江南九月未飛霜，木葉蕭蕭已半黄。
行遍疏山山下路，滿山唯有桂花香。
疏山三首·其一
作者：曾季貍
朝代：宋
体裁：七言绝句

江南九月未飞霜，木叶萧萧已半黄。行遍疏山山下路，满山唯有桂花香。
疏山三首·其三
作者：曾季貍
朝代：宋
体裁：七言绝句

草封支径路欲断，雨洗野花山更寒。西岭东冈烟漠漠，南溪北涧水潺潺。
疏山三首·其三
作者：曾季貍
朝代：宋

草封支徑路欲斷，雨洗野花山更寒。
西嶺東岡烟漠漠，南溪北澗水潺潺。
疏山三首·其二
作者：曾季貍
朝代：宋
体裁：七言绝句

垍湖潭畔呼舟渡，苦竹林边策杖回。衣湿为穿山雨过，手香因折野梅来。
疏山三首·其二
作者：曾季貍
朝代：宋

垍湖潭畔呼舟渡，苦竹林邊策杖回。
衣濕爲穿山雨過，手香因折野梅來。
疏山道中
作者：曾季貍
朝代：宋

村深谷鳥近人鳴，暮靄收時雨又晴。
極目春山隨處好，笋輿穿盡綠陰行。
疏山道中
作者：曾季貍
朝代：宋
体裁：七言绝句

村深谷鸟近人鸣，暮霭收时雨又晴。极目春山随处好，笋舆穿尽绿阴行。
白水寺
作者：曾季貍
朝代：宋
体裁：五言律诗

暂假僧房憩，炎蒸觉顿忘。谁知六月雨，已似九秋凉。石径苔痕滑，稻花田水香。鸣蝉休聒耳，容我此徜徉。
白水寺
作者：曾季貍
朝代：宋

暫假僧房憩，炎蒸覺頓忘。
誰知六月雨，已似九秋凉。
石徑苔痕滑，稻花田水香。
鳴蟬休聒耳，容我此徜徉。
相峰寺
作者：曾季貍
朝代：宋
体裁：七言绝句

一灯投宿阿兰若，雨过凉生夜气清。何许秋声惊客梦，檐间不断一铃鸣。
相峰寺
作者：曾季貍
朝代：宋

一燈投宿阿蘭若，雨過凉生夜氣清。
何許秋聲驚客夢，簷間不斷一鈴鳴。
秦女行
作者：曾季貍
朝代：宋

妾家家世居淮海，郎罢声名传海内。
自从贬死古藤州，门户凋零三十载。
可怜生长深闺裏，耳濡目染知文字。
亦尝强学谢娘诗，未敢女子称博士。
年长以来逢世乱，黄头鲜卑来入汉。
妾身亦復堕兵间，往事不堪回首看。
飘然一身逐胡儿，被驱不异犬与鸡。
奔驰万里向沙漠，天长地久无还期。
北风萧萧易水寒，雪花席地经燕山。
千杯虏酒安能醉，一曲琵琶不忍弹。
吞声饮恨从谁诉，偶然信口题诗句。
眼前有路可还乡，马上无人容我去。
诗成吟罢只茫然，岂意汉地能流传。
当时情绪亦可想，至今闻者犹悲酸。
忆昔中郎有女子，亦陷虏中垂一纪。
暮年不料逢阿瞒，厚币赎之归故里。
惜哉此女不得如，终竟老死留穹庐。
空余诗话传悽恻，不减胡笳十八拍。
秦女行
作者：曾季貍
朝代：宋

妾家家世居淮海，郎罷聲名傳海內。
自從貶死古藤州，門戶凋零三十載。
可憐生長深閨裏，耳濡目染知文字。
亦嘗强學謝娘詩，未敢女子稱博士。
年長以來逢世亂，黄頭鮮卑來入漢。
妾身亦復墮兵間，往事不堪回首看。
飄然一身逐胡兒，被驅不異犬與雞。
奔馳萬里向沙漠，天長地久無還期。
北風蕭蕭易水寒，雪花席地經燕山。
千杯虜酒安能醉，一曲琵琶不忍彈。
吞聲飲恨從誰訴，偶然信口題詩句。
眼前有路可還鄉，馬上無人容我去。
詩成吟罷只茫然，豈意漢地能流傳。
當時情緒亦可想，至今聞者猶悲酸。
憶昔中郎有女子，亦陷虜中垂一紀。
暮年不料逢阿瞞，厚幣贖之歸故里。
惜哉此女不得如，終竟老死留穹廬。
空餘詩話傳悽惻，不減胡笳十八拍。
积翠楼·其一
作者：曾季貍
朝代：宋

手扪霄汉摘天星，脚踏丹梯最上层。
须信神仙足官府，能令鸡犬亦飞昇。
积翠楼·其二
作者：曾季貍
朝代：宋
体裁：七言绝句

少日便怀丘壑情，看山看水饱曾经。如今积翠楼头望，看尽江南未了青。
積翠樓·其一
作者：曾季貍
朝代：宋

手捫霄漢摘天星，脚踏丹梯最上層。
須信神仙足官府，能令雞犬亦飛昇。
積翠樓·其二
作者：曾季貍
朝代：宋

少日便懷丘壑情，看山看水飽曾經。
如今積翠樓頭望，看盡江南未了青。
罗汉石
作者：曾季貍
朝代：宋
体裁：古风

吾闻大幻师，种种示方便。虽于土石中，神力亦周遍。君看此翠琅，乃有罗汉面。殷勤作礼相，形质皆可辨。初观顶相殊，次观双足现。僧袍如轻绡，风举势转旋。得非方广尊，影落此石片。千年磨不尽，若坚金百炼。我来一瞻敬，赞叹未曾见。摩挲谛玩久，欲去反留恋。叮咛善守护，尊者俱神变。会当清夜阑，神光照金殿。
羅漢石
作者：曾季貍
朝代：宋

吾聞大幻師，種種示方便。
雖於土石中，神力亦周遍。
君看此翠琅，乃有羅漢面。
殷勤作禮相，形質皆可辨。
初觀頂相殊，次觀雙足現。
僧袍如輕綃，風舉勢轉旋。
得非方廣尊，影落此石片。
千年磨不盡，若堅金百煉。
我來一瞻敬，贊歎未曾見。
摩挲諦玩久，欲去反留戀。
叮嚀善守護，尊者俱神變。
會當清夜闌，神光照金殿。
苦竹舟行
作者：曾季貍
朝代：宋
体裁：七言绝句

船头触处浪花生，船尾随人山影行。一水到家能几许，顺流东下片时程。
苦竹舟行
作者：曾季貍
朝代：宋

船頭觸處浪花生，船尾隨人山影行。
一水到家能幾許，順流東下片時程。
苦竹行
作者：曾季貍
朝代：宋

碧草送春晚，綠陰迎夏凉。
輕風摇細麥，淺水出新秧。
歲月催人老，田園引興長。
一廛如可辦，吾亦學耕桑。
苦竹行
作者：曾季貍
朝代：宋
体裁：五言律诗

碧草送春晚，绿阴迎夏凉。轻风摇细麦，浅水出新秧。岁月催人老，田园引兴长。一廛如可办，吾亦学耕桑。
西隠寺
作者：曾季貍
朝代：宋
体裁：七言绝句

彷佛儿时住此间，重来不记旧山川。却因坐久僧相问，细数如今二十年。
西隠寺
作者：曾季貍
朝代：宋

彷彿兒時住此間，重來不記舊山川。
却因坐久僧相問，細數如今二十年。
跃马泉
作者：曾季貍
朝代：宋
体裁：古风

山灵从何来，崩腾跃万马。初疑夫差军，水犀光照夜。又疑阏于战，声撼武安马。森然毛骨竦，舌拄不能下。对此神骖姿，可以一战霸。
躍馬泉
作者：曾季貍
朝代：宋

山靈從何來，崩騰躍萬馬。
初疑夫差軍，水犀光照夜。
又疑閼於戰，聲撼武安馬。
森然毛骨竦，舌拄不能下。
對此神驂姿，可以一戰霸。
金沙寺
作者：曾季貍
朝代：宋
体裁：五言律诗

古寺同真率，君家更秩筵。酒杯无算饮，橘树不论钱。胜日携佳客，曾来是去年。莫嫌频至此，直为主人贤。
金沙寺
作者：曾季貍
朝代：宋

古寺同真率，君家更秩筵。
酒杯無算飲，橘樹不論錢。
勝日携佳客，曾來是去年。
莫嫌頻至此，直爲主人賢。
金石台
作者：曾季貍
朝代：宋

江上岧峣百尺台，摩挲尘迹但徘徊。
不辞浊酒三杯醉，坐对晴空万里开。
楚泽风烟随处好，仙家桃李有谁栽。
黄花过了梅花发，待我扶藜得復来。
金石臺
作者：曾季貍
朝代：宋

江上岧嶢百尺臺，摩挲塵跡但徘徊。
不辭濁酒三杯醉，坐對晴空萬里開。
楚澤風烟隨處好，仙家桃李有誰栽。
黄花過了梅花發，待我扶藜得復來。
陪张舍人出郊
作者：曾季貍
朝代：宋
体裁：五言律诗

官桠千寻大，清溪五尺流。眼看春事适，心与老农谋。节物年年好，田园事事幽。缓归陪皂盖，觅句待苏州。
陪張舍人出郊
作者：曾季貍
朝代：宋

官椏千尋大，清溪五尺流。
眼看春事適，心與老農謀。
節物年年好，田園事事幽。
緩歸陪皂蓋，覓句待蘇州。
雷公保国寺画壁
作者：曾季貍
朝代：宋

我游保国三十年，昔者童稚今华颠。
僧非昔人屋亦改，仰视乔木皆参天。
惟余画壁屹相向，尘封蛛网犹依然。
空王龙钟曳杖立，弥勒游戏挑囊眠。
不知寺已几兴废，独此经久无变迁。
我来摩挲三太息，欲去不忍空留连。
丁宁老僧为守护，慎勿破壁随云烟。
作诗仍以示来者，此诗此画当俱传。
雷公保國寺畫壁
作者：曾季貍
朝代：宋

我遊保國三十年，昔者童稚今華顛。
僧非昔人屋亦改，仰視喬木皆參天。
惟餘畫壁屹相向，塵封蛛網猶依然。
空王龍鍾曳杖立，彌勒遊戲挑囊眠。
不知寺已幾興廢，獨此經久無變遷。
我來摩挲三太息，欲去不忍空留連。
丁寧老僧爲守護，慎勿破壁隨雲煙。
作詩仍以示來者，此詩此畫當俱傳。
靈谷山
作者：曾季貍
朝代：宋

舊聞伯子記，已得靈谷名。
隠然望此州，奇勝稱山靈。
懸崖瀉瀑布，如高屋建瓴。
喬松數十丈，下有千歲苓。
仄足行鳥道，勢欲摶青冥。
仙事雖渺茫，幽討未忘情。
高秋八月後，擇勝來經行。
黄冠兩三人，淡然亦忘形。
煙霞到几席，爽氣來戶庭。
瘦笻閒指點，老瓦同注傾。
慚非換鵝手，不敢臨黄庭。
或可聯石鼎，未必讓彌明。
重陽無十日，黄菊漸向榮。
佳哉此天氣，一笑未易營。
但願脚力健，年年此尋盟。
鳴玉泉
作者：曾季貍
朝代：宋

何人邀我來，白晝朝鈞天。
千官正雜沓，佩有蒼玉懸。
衝牙互擊觸，遠韻聲泠然。
律呂相應和，宮徵更相宣。
應笑居鄛人，玉斗空碎捐。
鸣玉泉
作者：曾季貍
朝代：宋

何人邀我来，白昼朝钧天。
千官正杂沓，佩有苍玉悬。
衝牙互击触，远韵声泠然。
律吕相应和，宫征更相宣。
应笑居鄛人，玉斗空碎捐。
句
作者：曾安强
朝代：宋

何嘗釋書禁，新學破盲聾。
句
作者：曾安强
朝代：宋

何尝释书禁，新学破盲聋。
白鷺
作者：曾安强
朝代：宋

其外殊潔白，俯風臨清流。
其中乃貪穢，盡日魚蝦求。
白鹭
作者：曾安强
朝代：宋
体裁：五言绝句

其外殊洁白，俯风临清流。其中乃贪秽，尽日鱼虾求。
云溪寺
作者：曾宋珍
朝代：宋
体裁：七言绝句

溪水年年自浅深，山云日日半晴阴。溪山好处划开眼，看水看山悟此心。
雲溪寺
作者：曾宋珍
朝代：宋

溪水年年自淺深，山雲日日半晴陰。
溪山好處劃開眼，看水看山悟此心。
水調歌頭
作者：曾宏正
朝代：宋

風月無盡藏，泉石有膏肓。古今桂嶺奇勝，騷客費平章。不假鬼謀神運，自是地藏天作，圓魂鎮相望。舉首吸空翠，赤腳踏滄浪。驚龍臥，攀棲鶻，翳鸞凰。秋爽一天涼露，桂子更飄香。坐我水精宮闕，呼彼神仙伴侶，大杓挹瓊漿。主醉客起舞，今夕是何鄉。
水调歌头·风月无尽藏
作者：曾宏正
朝代：宋
体裁：词

风月无尽藏，泉石有膏肓。古今桂岭奇胜，骚客费平章。不假鬼谋神运，自是地藏天作，圆魂镇相望。举首吸空翠，赤脚踏沧浪。惊龙卧，攀栖鹘，翳鸾凰。秋爽一天凉露，桂子更飘香。坐我水精宫阙，呼彼神仙伴侣，大杓挹琼浆。主醉客起舞，今夕是何乡。
水调歌头（临桂水月洞）
作者：曾宏正
朝代：宋

风月无尽藏，泉石有膏肓。古今桂岭奇胜，骚客费平章。不假鬼谋神运，自是地藏天作，圆魂钟相望。举首吸空翠，赤脚踏沧浪。
惊龙卧，攀栖鹘，翳鸾凰。秋爽一天凉露，桂子更飘香。坐我水精宫阙，呼彼神仙伴侣，大杓挹琼浆。主醉客起舞，今夕是何乡。
留題浯溪
作者：曾宏正
朝代：宋

開元初政儘精明，歲晚色□□牝晨。
胡雛養虎自遺患，馬嵬□襪生戰塵。
幸哉有子繫民志，宗祏將傾猶未墜。
當時監國若□避，大物必歸安與史。
較輕量重法受惡，父子至情休責備。
南內凄凉葉落時，尚勝公侯草間市。
鏤刻摹寫皆瓌詞，□□以頌而以規。
我來解嘲千載後，□起九京共評之。
留题浯溪
作者：曾宏正
朝代：宋

开元初政尽精明，岁晚色□□牝晨。胡雏养虎自遗患，马嵬□袜生战尘。幸哉有子系民志，宗祏将倾犹未坠。当时监国若□避，大物必归安与史。较轻量重法受恶，父子至情休责备。南内凄凉叶落时，尚胜公侯草间市。镂刻摹写皆瑰词，□□以颂而以规。我来解嘲千载后，□起九京共评之。
留题浯溪
作者：曾宏正
朝代：宋

开元初政尽精明，岁晚色□□牝晨。
胡雏养虎自遗患，马嵬□袜生战尘。
幸哉有子繫民志，宗祏将倾犹未坠。
当时监国若□避，大物必归安与史。
较轻量重法受恶，父子至情休责备。
南内凄凉叶落时，尚胜公侯草间市。
镂刻摹写皆瓌词，□□以颂而以规。
我来解嘲千载后，□起九京共评之。
还珠洞
作者：曾宏正
朝代：宋

偻指重来二十春，系船犹记旧篙痕。飞鸿踏雪空留迹，随水浮萍那有根。摸索交游半为鬼，寻思往事黯消魂。天涯老泪空横睫，只欲归欤事灌园。
还珠洞
作者：曾宏正
朝代：宋

偻指重来二十春，繫船犹记旧篙痕。
飞鸿踏雪空留迹，随水浮萍那有根。
摸索交游半为鬼，寻思往事黯消魂。
天涯老泪空横睫，只欲归欤事灌园。
還珠洞
作者：曾宏正
朝代：宋

僂指重來二十春，繫船猶記舊篙痕。
飛鴻踏雪空留迹，隨水浮萍那有根。
摸索交游半爲鬼，尋思往事黯消魂。
天涯老泪空橫睫，只欲歸歟事灌園。
題南溪山
作者：曾宏正
朝代：宋

老仙乘白龍，飛入白雲鄉。
巖前刻舟痕，遊子常彷徨。
清商韻風松，疑有笙鶴翔。
我欲往從之，居然塵鞅韁。
酒闌下山去，回首空慨慷。
題癸水亭
作者：曾宏正
朝代：宋

危亭倚巖隈，嘉名叶地讖。
時浮桂籍香，永絕戈甲祲。
敗柳裊煙絲，枯荷立霜枋。
呼僮理吳榜，月夕欲乘興。
題西山
作者：曾宏正
朝代：宋

足倦尚躋攀，南來第一山。
撐空列𡷾嵂，拂閣聳孱顔。
莫作炎山看，渾疑雁岩間。
輸他癡衲子，終老白雲關。
题南溪山
作者：曾宏正
朝代：宋
体裁：古风

老仙乘白龙，飞入白云乡。岩前刻舟痕，游子常彷徨。清商韵风松，疑有笙鹤翔。我欲往从之，居然尘鞅缰。酒阑下山去，回首空慨慷。
题癸水亭
作者：曾宏正
朝代：宋
体裁：古风

危亭倚岩隈，嘉名叶地谶。时浮桂籍香，永绝戈甲祲。败柳袅烟丝，枯荷立霜枋。呼僮理吴榜，月夕欲乘兴。
题西山
作者：曾宏正
朝代：宋

足倦尚跻攀，南来第一山。撑空列？嵂，拂阁耸孱颜。莫作炎山看，浑疑雁岩间。输他痴衲子，终老白云关。
题西山
作者：曾宏正
朝代：宋
体裁：五言律诗

足倦尚跻攀，南来第一山。撑空列�嵂，拂阁耸孱颜。莫作炎山看，浑疑雁岩间。输他痴衲子，终老白云关。
题西山
作者：曾宏正
朝代：宋

足倦尚跻攀，南来第一山。撑空列𡷾嵂，拂阁耸孱颜。莫作炎山看，浑疑雁岩间。输他痴衲子，终老白云关。
咏胡季昭贬象州
作者：曾宏父
朝代：宋
体裁：七言律诗

湘山冷焰冰四海，寒蔽天晴日昼阴。朝路偷生尽缄口，瘴乡投死犹甘心。里闾节义绍襄简，史册姓名光古今。天定胜人公议在，褒忠录后上恩深。
詠胡季昭貶象州
作者：曾宏父
朝代：宋

湘山冷焰冰四海，寒蔽天晴日晝陰。
朝路偷生盡緘口，瘴鄉投死猶甘心。
里閭節義紹襄簡，史冊姓名光古今。
天定勝人公議在，褒忠錄後上恩深。
題鳳山書院修禊圖
作者：曾宏父
朝代：宋

暮春浴罷振春衣，正是流觴修禊時。
世事藏機應落落，人情忘我總熙熙。
醉能辭醉原非醉，詩到無詩乃是詩。
偉矣蘭亭衆君子，不將文字立藩籬。
题凤山书院修禊图
作者：曾宏父
朝代：宋
体裁：七言律诗

暮春浴罢振春衣，正是流觞修禊时。世事藏机应落落，人情忘我总熙熙。醉能辞醉原非醉，诗到无诗乃是诗。伟矣兰亭众君子，不将文字立藩篱。
舒州寄王介甫
作者：曾宰
朝代：宋

官居隐几望灊山，不似茅檐旧日闲。顾我尘沙添白发，怜君道路失朱颜。江涵秋老鲈鱼美，岸入春风荻笋斑。此味纵佳吾不乐，惟思一马返乡关。
舒州寄王介甫
作者：曾宰
朝代：宋

官居隠几望灊山，不似茅檐旧日闲。
顾我尘沙添白髮，怜君道路失朱颜。
江涵秋老鲈鱼美，岸入春风荻笋斑。
此味纵佳吾不乐，惟思一马返乡关。
舒州寄王介甫
作者：曾宰
朝代：宋

官居隠几望灊山，不似茅檐舊日閑。
顧我塵沙添白髮，憐君道路失朱顔。
江涵秋老鱸魚美，岸入春風荻笋斑。
此味縱佳吾不樂，惟思一馬返鄉關。
减字木兰花·生绡蜀茧
作者：曾寅孙
朝代：宋
体裁：词

生绡蜀茧。
笔底墨云飞一片。
点点秋腴。
收得骊龙颌下珠。
兴来一扫。
惜处有时悭似宝。
露叶烟条。
几度西风吹不凋。
减字木兰花·题温日观葡萄卷
作者：曾寅孙
朝代：宋
体裁：词

吴绡蜀茧。笔底墨云飞一片。点点秋腴。收得骊龙颔下珠。兴来一扫。惜处有时悭似宝。露叶烟条。几度西风吹不凋。
减字木兰花·题温日观葡萄卷
作者：曾寅孙
朝代：宋

生绡蜀茧。笔底墨云飞一片。点点秋腴。收得骊龙颔下珠。兴来一扫。惜处有时悭似宝。露叶烟条。几度西风吹不凋。
減字木蘭花
作者：曾寅孫
朝代：宋

生綃蜀繭。筆底墨雲飛一片。點點秋腴。收得驪龍頜下珠。興來一掃。惜處有時慳似寶。露葉煙條。幾度西風吹不凋。
滿江紅
作者：曾寓軒
朝代：宋

細數班行，阿誰是、調元手段。君不見、當塗往歲，饑民流散。天幸立庵來歇馬，留心濟糶無遺算。未須臾、千里復安居，無愁嘆。公與相，天皆願。天施報，如符券。看青州陰騭，富公公案。已築新堤旌異數，便膺虛席非常眷。待明年、弧失再垂門，蒙宣勸。
沁园春·运在东南
作者：曾寓轩
朝代：宋
体裁：词

运在东南，千古金陵，帝王旧州。看地雄江左，蟠龙踞虎，事专阃外，缓带轻裘。惟断乃成，非贤罔任，真是富韩文范俦。难兄弟，久齐名天壤，谁劣谁优。冕旒。似欲兼收。命四辈传宣难借留。记适遵昆季，迭行沙路，育充伯仲，并在金瓯。或后或先，相推相逊，等是延陵德泽流。称觞了，便促装西上，同奉宸游。
沁园春（寿制师吴退庵）
作者：曾寓轩
朝代：宋

运在东南，千古金陵，帝王旧州。看地雄江左，蟠龙踞虎，事专阃外，缓带轻裘。憔断乃成，非贤冈任，真是富韩文范俦。难兄弟，久齐名天壤，谁劣谁优。冕旒。似欲兼收。命四辈传宣难借留。记适遵昆季，迭行沙路，育充伯仲，并在金瓯。或后或先，相推相逊，等是延陵德泽流。称觞了，便促装西上，同奉宸游。
满江红·寿章殿院
作者：曾寓轩
朝代：宋

细数班行，阿谁是、调元手段。君不见、当涂往岁，饥民流散。天幸立庵来歇马，留心济粜无遗算。未须臾、千里复安居，无愁叹。公与相，天皆愿。天施报，如符券。看青州阴骘，富公公案。已筑新堤旌异数，便膺虚席非常眷。待明年、弧矢再垂门，蒙宣劝。
满江红·细数班行
作者：曾寓轩
朝代：宋
体裁：词

细数班行，阿谁是、调元手段。
君不见、当涂往岁，饥民流散。
天幸立庵来歇马，留心济粜无遗算。
未须臾、千里复安居，无愁叹。
公与相，天皆愿。
天施报，如符券。
看青州阴骘，富公公案。
已筑新堤旌异数，便膺虚席非常眷。
待明年、弧失再垂门，蒙宣劝。
满江红（寿章殿院）
作者：曾寓轩
朝代：宋

细数班行，阿谁是、调元手段。君不见、当涂往岁，饥民流散。天幸立庵来歇焉，留心济粜无遗算。未须臾、千里复安居，无愁欢。
公与相，天皆愿。天施报，如符券。看青州阴骘，富公公案。已筑新堤旌异数，便膺虚席非常眷。待明年、孤矢再垂门，蒙宣劝。
二月
作者：曾布
朝代：宋
体裁：七言绝句

二月春华已半归，江天况值雨垂垂。山梅倏忽花经眼，园杏须臾子满枝。
二月
作者：曾布
朝代：宋

二月春華已半歸，江天況值雨垂垂。
山梅倏忽花經眼，園杏須臾子滿枝。
句
作者：曾布
朝代：宋

惊嗟怪怪文人奇，缟衣蓝缕冰断肌。莓苔雪片冻不飞，玉饰其末玑衡攲。藐姑之仙下缥缈，苍虬为驾羽荷希。海边憔悴多情客，想见一枝寒玉色。愿君攀折赠馀香，勿使随风自狼籍。天际林峦压寿邱，夹江旁瞰两三州。海门西北起崇邱，极目参差见五州。自惭太守非何武，得向河阳见两龚。家住城南千石泉。
句·其一
作者：曾布
朝代：宋

惊嗟怪怪文人奇，缟衣蓝缕冰断肌。莓苔雪片冻不飞，玉饰其末玑衡攲。藐姑之仙下缥缈，苍虬为驾羽荷希。
句·其一
作者：曾布
朝代：宋

惊嗟怪怪文人奇，缟衣蓝缕冰断肌。
莓苔雪片冻不飞，玉饰其末玑衡欹。
藐姑之仙下缥缈，苍虬为驾羽荷希。
句·其一
作者：曾布
朝代：宋

驚嗟怪怪文人奇，縞衣藍縷冰斷肌。
莓苔雪片凍不飛，玉飾其末璣衡欹。
藐姑之仙下縹緲，蒼虬爲駕羽荷希。
句·其三
作者：曾布
朝代：宋

天际林峦压寿邱，夹江旁瞰两三州。
句·其三
作者：曾布
朝代：宋

天際林巒壓壽邱，夾江旁瞰兩三州。
句·其二
作者：曾布
朝代：宋

海边憔悴多情客，想见一枝寒玉色。
愿君攀折赠余香，勿使随风自狼籍。
句·其二
作者：曾布
朝代：宋

海边憔悴多情客，想见一枝寒玉色。愿君攀折赠馀香，勿使随风自狼籍。
句·其二
作者：曾布
朝代：宋

海邊憔悴多情客，想見一枝寒玉色。
願君攀折贈餘香，勿使隨風自狼籍。
句·其五
作者：曾布
朝代：宋

自惭太守非何武，得向河阳见两龚。
句·其五
作者：曾布
朝代：宋

自慚太守非何武，得向河陽見兩龔。
句·其六
作者：曾布
朝代：宋

家住城南千石泉。
句·其四
作者：曾布
朝代：宋

海門西北起崇邱，極目參差見五州。
句·其四
作者：曾布
朝代：宋

海门西北起崇邱，极目参差见五州。
和刘谊留题融州老君岩
作者：曾布
朝代：宋

神仙遗像出天真，造化胚浑岂易言。访古寻幽空有意，白头轩冕感君恩。鹿龙高蹑九霄难，共驾仙车去不还。遗迹至今空有桧，不知蝉蜕此山间。
和刘谊留题融州老君岩·其一
作者：曾布
朝代：宋
体裁：七言绝句

神仙遗像出天真，造化胚浑岂易言。访古寻幽空有意，白头轩冕感君恩。
和刘谊留题融州老君岩·其二
作者：曾布
朝代：宋
体裁：七言绝句

鹿龙高蹑九霄难，共驾仙车去不还。遗迹至今空有桧，不知蝉蜕此山间。
和劉誼留題融州老君巖·其一
作者：曾布
朝代：宋

神仙遺像出天真，造化胚渾豈易言。
訪古尋幽空有意，白頭軒冕感君恩。
和劉誼留題融州老君巖·其二
作者：曾布
朝代：宋

鹿龍高躡九霄難，共駕仙車去不還。
遺跡至今空有檜，不知蟬蛻此山間。
和陈倩游曾公岩韵
作者：曾布
朝代：宋
体裁：七言律诗

从事区区厌独贤，寻幽深入翠微间。旋开榛莽东郊路，偶得神仙旧隐山。都峤三天临瘴水，灵岩十里接溪蛮。何如咫尺邻风穴，杖履时时一往还。
和陳倩遊曾公巖韻
作者：曾布
朝代：宋

從事區區厭獨賢，尋幽深入翠微間。
旋開榛莽東郊路，偶得神仙舊隱山。
都嶠三天臨瘴水，靈巖十里接溪蠻。
何如咫尺鄰風穴，杖履時時一往還。
布作高阳台众乐园成被命与金陵易地兄弟待罪侍从对更方面实为私门之庆走笔记子开弟
作者：曾布
朝代：宋

楼台丹碧照天涯，塞北江南未足夸。
十里烟波新种柳，万株桃李未开花。
一麾同下西清路，两镇高迎上将牙。
回首林塘莫留恋，风光还属阿连家。
布作高阳台众乐园成被命与金陵易地兄弟待罪侍从对更方面实为私门之庆走笔记子开弟
作者：曾布
朝代：宋

楼台丹碧照天涯，塞北江南未足誇。十里烟波新种柳，万株桃李未开花。一麾同下西清路，两镇高迎上将牙。回首林塘莫留恋，风光还属阿连家。
布作高陽臺衆樂園成被命與金陵易地兄弟待罪侍從對更方面實爲私門之慶走筆記子開弟
作者：曾布
朝代：宋

樓臺丹碧照天涯，塞北江南未足誇。
十里煙波新種柳，萬株桃李未開花。
一麾同下西清路，兩鎮高迎上將牙。
回首林塘莫留戀，風光還屬阿連家。
排遍第七（撷花十八）
作者：曾布
朝代：宋

羲城元靖贤相国，喜慕英雄士，赐金缯。闻斯事，频叹赏，封章归印。请赎冯燕罪，日边紫泥封诏，阖境赦深刑。万古三河风义在，青简上、众知名。河东注，任流水滔滔，水涸名难泯。至今乐府歌咏。流入管弦声。
水調歌頭
作者：曾布
朝代：宋

一夕還家醉，開戶起相迎。為郎引裾相庇，低首略潛形。情深無隱。欲郎乘間起佳兵。授青萍。茫然撫嘆，不忍欺心。爾能負心於彼，於我必無情。熟視花鈿不足，剛腸終不能平。假手迎天意，一揮霜刃。窗間粉頸斷瑤瓊。
水調歌頭
作者：曾布
朝代：宋

義城元靖賢相國，喜慕英雄士，賜金繒。聞斯事，頻歎賞，封章歸印。請贖馮燕罪，日邊紫泥封詔，闔境赦深刑。萬古三河風義在，青簡上、眾知名。河東注，任流水滔滔，水涸名難泯。至今樂府歌詠。流入管絃聲。
水調歌頭
作者：曾布
朝代：宋

魏豪有馮燕，年少客幽並。擊球鬥雞為戲，遊俠久知名。因避仇、來東郡。元戎留屬中軍。直氣凌貔虎，須臾叱吒風雲。凜凜坐中生。偶乘佳興。輕裘錦帶，東風躍馬，往來尋訪幽勝。遊冶出東城。堤上鶯花撩亂，香車寶馬縱橫。草軟平沙穩。高樓兩岸春風，語笑隔簾聲。
水调歌头
作者：曾布
朝代：宋

●排遍第一魏豪有凭燕，年少客幽并。击球斗鸡为戏，游侠久知名。因避仇、来东郡。元戎留属中军。直气凌貔虎，须臾叱咤风云。凛凛坐中生。偶乘佳兴。轻裘锦带，东风跃马，往来寻访幽胜。游冶出东城。堤上莺花撩乱，香车宝马纵横。草软平沙稳。高楼两岸春风，语笑隔帘声。
水调歌头
作者：曾布
朝代：宋
体裁：词

一夕还家醉，开户起相迎。
为郎引裾相庇，低首略潜形。
情深无隐。
欲郎乘间起佳兵。
授青萍。
茫然抚叹，不忍欺心。
尔能负心於彼，於我必无情。
熟视花钿不足，刚肠终不能平。
假手迎天意，一挥霜刃。
窗间粉颈断瑶琼。
水调歌头·一夕还家醉
作者：曾布
朝代：宋

一夕还家醉，开户起相迎。为郎引裾相庇，低首略潜形。情深无隐。欲郎乘间起佳兵。授青萍。茫然抚欢，不忍欺心。尔能负心于彼，于我必无情。熟视花钿不足，刚肠终不能平。假手迎天意，一挥霜刃。窗间粉颈断瑶琼。
水调歌头·凤凰钗
作者：曾布
朝代：宋

凤凰钗、宝玉凋零。惨然怅，娇魂怨，饮泣吞声。还被凌波呼唤，相将金谷同游，想见逢迎处，揶揄羞面，妆脸泪盈盈。醉眠人、醒来晨起，血凝螓首，但惊喧，白邻里、骇我卒难明。思败幽囚推究，覆盆无计哀鸣。丹笔终诬服，闤门驱拥，衔冤垂首欲临刑。
水调歌头·向红尘里
作者：曾布
朝代：宋

向红尘里，有喧呼攘臂，转声辟众，莫遣人冤滥、杀张室，忍偷生。僚吏惊呼呵叱，狂辞不变如初，投身属吏，慷慨吐丹诚。仿佛缧绁，自疑梦中，闻者皆惊欢，为不平。割爱无心，泣对虞姬，手戳倾城宠，翻然起死，不教仇怨负冤声。
水调歌头·带花遍
作者：曾布
朝代：宋
体裁：词

向红尘里，有喧呼攘臂，转声辟众，莫遣人冤滥、杀张室，忍偷生。僚吏惊呼呵叱，狂辞不变如初，投身属吏，慷慨吐丹诚。仿佛缧绁，自疑梦中，闻者皆惊叹，为不平。割爱无心，泣对虞姬，手戮倾城宠，翻然起死，不教仇怨负冤声。
水调歌头·带花遍
作者：曾布
朝代：宋
体裁：词

向红尘里，有喧呼攘臂，转声辟众，莫遣人冤滥、杀张室，忍偷生。僚吏惊呼呵叱，狂辞不变如初，投身属吏，慷慨吐丹诚。彷佛缧绁，自疑梦中，闻者皆惊叹，为不平。割爱无心，泣对虞姬，手戮倾城宠，翻然起死，不教仇怨负冤声。
水调歌头·排遍第二
作者：曾布
朝代：宋
体裁：词

袖笼鞭敲镫。无语独闲行。绿杨下、人初静。烟淡夕阳明。窈窕佳人，独立瑶阶，掷果潘郎，瞥见红颜横波盼，不胜娇软倚银屏。曳红裳，频推朱户，半开还掩，似欲倚、咿哑声里，细说深情。因遣林间青鸟，为言彼此心期，的的深相许，窃香解佩，绸缪相顾不胜情。
水调歌头·排遍第二
作者：曾布
朝代：宋

袖笼鞭敲镫。无语独闲行。绿杨下、人初静。烟澹夕阳明。窈窕佳人，独立瑶阶，掷果潘郎，瞥见红颜横波盼，不胜娇软倚银屏。曳红裳，频推朱户，半开还掩，似欲倚、咿哑声里，细说深情。因遣林间青鸟，为言彼此心期，的的深相许，窃香解佩，绸缪相顾不胜情。
水调歌头·排遍第五
作者：曾布
朝代：宋
体裁：词

凤凰钗、宝玉凋零。惨然怅，娇魂怨，饮泣吞声。还被凌波呼唤，相将金谷同游，想见逢迎处，揶揄羞面，妆脸泪盈盈。醉眠人、醒来晨起，血凝螓首，但惊喧，白邻里、骇我卒难明。思败幽囚推究，覆盆无计哀鸣。丹笔终诬服，圜门驱拥，衔冤垂首欲临刑。
水调歌头·排遍第四
作者：曾布
朝代：宋
体裁：词

一夕还家醉，开户起相迎。为郎引裾相庇，低首略潜形。情深无隐。欲郎乘间起佳兵。授青萍。茫然抚叹，不忍欺心。尔能负心于彼，于我必无情。熟视花钿不足，刚肠终不能平。假手迎天意，一挥霜刃。窗间粉颈断瑶琼。
水调歌头·撷花十八
作者：曾布
朝代：宋
体裁：词

义城元靖贤相国，喜慕英雄士，赐金缯。闻斯事，频叹赏，封章归印。请赎冯燕罪，日边紫泥封诏，阖境赦深刑。万古三河风义在，青简上、众知名。河东注，任流水滔滔，水涸名难泯。至今乐府歌咏。流入管弦声。
水调歌头·袖笼鞭敲镫
作者：曾布
朝代：宋

袖笼鞭敲登。无语独闲行。绿杨下、人初静。烟澹夕阳明。窈窕佳人，独立瑶阶，掷果潘郎，瞥见红颜横波盻，不胜娇软倚银屏。曳红裳，频推朱户，半开还掩，似欲倚、咿哑声里，细说深情。因遣林间青鸟，为言彼此心期，的的深相许，窃香解佩，绸缪相顾不胜情。
水调歌头·袖笼鞭敲镫
作者：曾布
朝代：宋
体裁：词

袖笼鞭敲镫。
无语独闲行。
绿杨下、人初静。
烟澹夕阳明。
窈窕佳人，独立瑶阶，掷果潘郎，瞥见红颜横波盻，不胜娇软倚银屏。
曳红裳，频推朱户，半开还掩，似欲倚、咿哑声里，细说深情。
因遣林间青鸟，为言彼此心期，的的深相许，窃香解佩，绸缪相顾不胜情。
水调歌头·说良人滑将张婴
作者：曾布
朝代：宋
体裁：词

说良人滑将张婴。从来嗜酒，还家镇长酩酊狂酲。屋上鸣鸠空斗，梁间客燕相惊。谁与花为主，兰房从此，朝云夕雨两牵萦。似游丝飘荡，随风无定。奈何岁华荏苒，欢计苦难凭。唯见新恩缱绻，连枝并翼，香闺日日为郎，谁知松萝托蔓，一比一毫轻。
水调歌头·魏豪有冯燕
作者：曾布
朝代：宋
体裁：词

魏豪有冯燕，年少客幽并。击球斗鸡为戏，游侠久知名。因避仇、来东郡。元戎留属中军。直气凌貔虎，须臾叱咤风云。凛凛坐中生。偶乘佳兴。轻裘锦带，东风跃马，往来寻访幽胜。游冶出东城。堤上莺花撩乱，香车宝马纵横。草软平沙稳。高楼两岸春风，语笑隔帘声。
水调歌头·魏豪有冯燕
作者：曾布
朝代：宋

魏豪有凭燕，年少客幽并。击球斗鸡为戏，游侠久知名。因避仇、来东郡。元戎留属中军。直气凌貔虎，须臾叱咤风云。凛凛坐中生。偶乘佳兴。轻裘锦带，东风跃马，往来寻访幽胜。游冶出东城。堤上莺花撩乱，香车宝马纵横。草软平沙稳。高楼两岸春风，语笑隔帘声。
江南好/忆江南
作者：曾布
朝代：宋
体裁：词

江南客，家有宁馨儿。三世文章称大手，一门兄弟独良眉。籍甚众多推。千里足，来自渥洼池。莫倚善题鹦鹉赋，青山须待健时归。不似傲当时。
江南好·憶江南
作者：曾布
朝代：宋

江南客，家有寧馨兒。三世文章稱大手，一門兄弟獨良眉。藉甚眾多推。千里足，來自渥窪池。莫倚善題鸚鵡賦，青山須待健時歸。不似傲當時。
江南好忆江南
作者：曾布
朝代：宋
体裁：词

江南客，家有宁馨儿。三世文章称大手，一门兄弟独良眉。藉甚众多推。千里足，来自渥洼池。莫倚善题鹦鹉赋，青山须待健时归。不似傲当时。
灵泉寺
作者：曾布
朝代：宋

一掬寒泉照眼明，冰霜凛凛坐中清。生刍想见当时客，华屋空留后世名。晓日净涵金碧影，秋风暗动佩环声。他年卜筑南山下，白首何人共濯缨。
灵泉寺
作者：曾布
朝代：宋

一掬寒泉照眼明，冰霜凛凛坐中清。
生刍想见当时客，华屋空留后世名。
晓日凈涵金碧影，秋风暗动佩环声。
他年卜筑南山下，白首何人共濯缨。
盱江
作者：曾布
朝代：宋

军山流泉初滥觞，缭绕东山为盱江。峰峦隐映渊源长，地灵物秀雄吾邦。麻源三谷神仙乡，高林远岫长相望。岿然飞观临沧浪，凝岚净练罗轩窗。
盱江
作者：曾布
朝代：宋

军山流泉初滥觞，缭绕东山为盱江。
峰峦隐映渊源长，地灵物秀雄吾邦。
麻源三谷神仙乡，高林远岫长相望。
岿然飞观临沧浪，凝岚凈练罗轩窻。
盱江
作者：曾布
朝代：宋

軍山流泉初濫觴，繚繞東山爲盱江。
峰巒隱映淵源長，地靈物秀雄吾邦。
麻源三谷神仙鄉，高林遠岫長相望。
巋然飛觀臨滄浪，凝嵐凈練羅軒窻。
真仙岩
作者：曾布
朝代：宋

凿成岩穴鬼工难，中有神仙自往还。
不见桃花开落处，祗随流水到人间。
真仙巖
作者：曾布
朝代：宋

鑿成巖穴鬼工難，中有神仙自往還。
不見桃花開落處，祗隨流水到人間。
表海亭
作者：曾布
朝代：宋

表海風流舊所聞，青冥飛觀一番新。
山河十二名空在，簪履三千跡已陳。
極目煙嵐九霄近，滿州樓閣萬家春。
由來興廢南柯夢，且喜登臨屬後人。
表海亭
作者：曾布
朝代：宋
体裁：七言律诗

表海风流旧所闻，青冥飞观一番新。山河十二名空在，簪履三千迹已陈。极目烟岚九霄近，满州楼阁万家春。由来兴废南柯梦，且喜登临属后人。
詩一首
作者：曾布
朝代：宋

曉出東郊信馬蹄，青梅墻角兩三枝。
竹雞啼罷雨來急，杜宇聲乾月落遲。
山店煮煙繅絲日，野田鋤水插秧時。
農桑勸課非無力，爲報新安太守知。
诗一首
作者：曾布
朝代：宋

晓出东郊信马蹄，青梅墙角两三枝。竹鸡啼罢雨来急，杜宇声乾月落迟。山店煮烟缫丝日，野田锄水插秧时。农桑劝课非无力，为报新安太守知。
诗一首
作者：曾布
朝代：宋

晓出东郊信马蹄，青梅墻角两三枝。
竹鸡啼罢雨来急，杜宇声干月落迟。
山店煮烟缫丝日，野田锄水插秧时。
农桑劝课非无力，为报新安太守知。
靈泉寺
作者：曾布
朝代：宋

一掬寒泉照眼明，冰霜凜凜坐中清。
生芻想見當時客，華屋空留後世名。
曉日凈涵金碧影，秋風暗動佩環聲。
他年卜筑南山下，白首何人共濯纓。
丑奴儿·采桑子·蓦地厮看时
作者：曾干曜
朝代：宋

蓦地厮看时。
赤怕那、迪功郎儿。
气岸昂昂因权县，厅子叫道，宣教请后，有无限威仪。
先自不相知。
取奉着、刬地胡挥。
甚时得归京里去，两省八座，横行正任，却会嫌卑。
句
作者：曾开
朝代：宋

翠幕管弦三市晓，画堂烟雨五峰秋。
句
作者：曾开
朝代：宋

翠幕管絃三市晓，画堂烟雨五峰秋。
李伯纪丞相挽诗
作者：曾开
朝代：宋

先帝收多士，惟公最妙年。清班依日月，谠论薄云天。终赖高名重，来扶大业全。谁提太史笔，臣主颂俱贤。太上初传位，安危俛仰间。从容回万乘，指顾复三关。汉北尘沙迥，闽中日月闲。谁知千载后，遗恨在燕山。追数中兴相，公居第一人。初期从北伐，宁料久南巡。此日劳明主，他年忆旧臣。东都朝万国，不复见簪绅。昔造东都第，斯文得典型。谬蒙蕃下榻，亲见鲤趋庭。雁序相先后，鸿飞独杳冥。至今鸾鹄峙，梧竹养修翎。一别睢阳后，风霜十五年。劳生俱老矣，流涕独潸然。丹井秋来就，心灯夜半传。定应真不死，归卧白云边。
李伯纪丞相挽诗·其一
作者：曾开
朝代：宋

先帝收士，惟公最妙年。
清班依日月，谠论薄标云天。
终赖高名重，来扶大业全。
谁提太史笔，臣主颂俱贤。
李伯纪丞相挽诗·其一
作者：曾开
朝代：宋

先帝收多士，惟公最妙年。清班依日月，谠论薄云天。终赖高名重，来扶大业全。谁提太史笔，臣主颂俱贤。
李伯纪丞相挽诗·其三
作者：曾开
朝代：宋

追数中兴相，公居第一人。初期从北伐，宁料久南巡。此日劳明主，他年忆旧臣。东都朝万国，不复见簪绅。
李伯纪丞相挽诗·其三
作者：曾开
朝代：宋

追数中兴相，公居第一人。
初期从北伐，宁料久南巡。
此日劳明主，他年忆旧臣。
东都朝万国，不復见簪绅。
李伯纪丞相挽诗·其二
作者：曾开
朝代：宋

太上初传位，安危俛仰间。从容回万乘，指顾复三关。汉北尘沙迥，闽中日月闲。谁知千载后，遗恨在燕山。
李伯纪丞相挽诗·其二
作者：曾开
朝代：宋

太上初传位，安危俛仰间。
从容回万乘，指顾復三关。
汉北尘沙迥，闽中日月桨。
谁知千载后，遗恨在燕山。
李伯纪丞相挽诗·其五
作者：曾开
朝代：宋
体裁：五言律诗

一别睢阳后，风霜十五年。劳生俱老矣，流涕独潸然。丹井秋来就，心灯夜半传。定应真不死，归卧白云边。
李伯纪丞相挽诗·其四
作者：曾开
朝代：宋
体裁：五言律诗

昔造东都第，斯文得典型。谬蒙蕃下榻，亲见鲤趋庭。雁序相先后，鸿飞独杳冥。至今鸾鹄峙，梧竹养修翎。
摸鱼儿·寿吴权州
作者：曾开国
朝代：宋

望层霄、五云开处。屏星光射螺浦。复来七日冬将至，恰则岳神生甫。梅半吐。试索笑巡檐，稍稍香风度。花娇欲语。问昔日治平，吴公无传，今请为公歌襦裤。□□□，玉粒家家丰贮。因人岂关天数。金城千里谁能护，前召又逢后杜。□□□。见说道、长安新筑沙堤路。班催鹭序。春色醉蟠桃，胸中色线，待把衮衣补。
摸鱼儿·望层霄、五云开处
作者：曾开国
朝代：宋
体裁：词

望层霄、五云开处。
屏星光射螺浦。
复来七日冬将至，恰则岳神生甫。
梅半吐。
试索笑巡檐，稍稍香风度。
花娇欲语。
问昔日治平，吴公无传，今请为公歌襦裤。
□□□，玉粒家家丰贮。
因人岂关天数。
金城千里谁能护，前召又逢后杜。
□□□。
见说道、长安新筑沙堤路。
班催鹭序。
垂色醉蟠桃，胸中色线，待把衮衣补。
題房城驛
作者：曾弼
朝代：宋

萬山飛不出，有屈向誰伸。
寄語絃歌宰，留心且爲民。
题房城驿
作者：曾弼
朝代：宋

万山飞不出，有屈向谁伸。寄语弦歌宰，留心且为民。
题房城驿
作者：曾弼
朝代：宋

万山飞不出，有屈向谁伸。
寄语絃歌宰，留心且为民。
題清水寺
作者：曾從龍
朝代：宋

壁立崢嶸萬仞峰，騎鯨俄蛻葛陂筇。
空流詩句傳千古，今在蓬萊第幾重。
巖上勝游成幻夢，壁間遺跡暗塵容。
山僧好把紗籠護，莫學闍黎飯後鍾。
題衢州順溪館
作者：曾從龍
朝代：宋

紅照西沉暫解鞍，偶然假館豈求安。
新豐獨酌誰爲侶，坐對窗前竹一竿。
恭和御制玉津园宴射
作者：曾怀
朝代：宋

名园佳气霭非烟，冠佩朝宗似百川。五品并令陪宴射，四鍭端欲序宾贤。恩涵春意鱼翻藻，威入秋声雁落弦。竣事更容窥典雅，宸章应陋柏梁篇。江山秋日冠轻烟，别苑风光胜辋川。位设虎侯恢盛典，枝穿杨叶校名贤。礼均湛露宣飞斝，乐奏钧天着发弦。圣主经文与纬武，全胜巡幸射蛟篇。
恭和御制玉津园宴射·其一
作者：曾怀
朝代：宋
体裁：七言律诗

名园佳气霭非烟，冠佩朝宗似百川。五品并令陪宴射，四鍭端欲序宾贤。恩涵春意鱼翻藻，威入秋声雁落弦。竣事更容窥典雅，宸章应陋柏梁篇。
恭和御制玉津园宴射·其二
作者：曾怀
朝代：宋
体裁：七言律诗

江山秋日冠轻烟，别苑风光胜辋川。位设虎侯恢盛典，枝穿杨叶校名贤。礼均湛露宣飞斝，乐奏钧天着发弦。圣主经文与纬武，全胜巡幸射蛟篇。
題仲兄死節
作者：曾怛
朝代：宋

同寅驚膽落，罵賊風颼颼。
君父綱維重，華彝道不侔。
魂隨金刃遶，血濺越江流。
原隰裒然處，餘杭涕泣求。
题仲兄死节
作者：曾怛
朝代：宋

同寅惊胆落，骂贼风飕飕。
君父纲维重，华彝道不侔。
魂随金刃遶，血溅越江流。
原隰裒然处，余杭涕泣求。
东湖怀洪景伯
作者：曾惇
朝代：宋

东湖径昃半苍苔，问讯红蕖几许开。
渺渺波光侵坐席，霏霏荷气着尊罍。
片云正为诗情起，好雨更将凉意来。
别乘朝来知健否，颇思剧饮拗莲台。
东湖怀洪景伯
作者：曾惇
朝代：宋

东湖径昃半苍苔，问讯红蕖几许开。渺渺波光侵坐席，霏霏荷气著尊罍。片云正为诗情起，好雨更将凉意来。别乘朝来知健否，颇思剧饮拗莲台。
东湖怀贺子忱
作者：曾惇
朝代：宋

不负春风烂漫晴，聊驱小队出郊坰。一百五日可无酒，二十四弦须细听。溶溶漾漾沙鸟白，短短长长溪柳青。贺监扁舟在何许，惜无妙墨记兰亭。
东湖怀贺子忱
作者：曾惇
朝代：宋

不负春风烂漫晴，聊驱小队出郊垧。
一百五日可无酒，二十四弦须细听。
溶溶漾漾沙鸟白，短短长长溪柳青。
贺监扁舟在何许，惜无妙墨记兰亭。
丹丘諸先輩被薦書赴試南宮郡守曾惇既大合樂祖其行復成小詩歌以送之
作者：曾惇
朝代：宋

夜窗幾歲聚寒螢，一日秋闈較藝精。
不但春秋明古義，雅知月旦著鄉評。
毫端剩埽三千牘，雲路方期九萬程。
三郡看魁天下士，丹丘應未墜家聲。
丹丘诸先辈被荐书赴试南宫郡守曾惇既大合乐祖其行复成小诗歌以送之
作者：曾惇
朝代：宋

夜窗几岁聚寒萤，一日秋闱较艺精。不但春秋明古义，雅知月旦著乡评。毫端剩埽三千牍，云路方期九万程。三郡看魁天下士，丹丘应未坠家声。
丹丘诸先辈被荐书赴试南宫郡守曾惇既大合乐祖其行復成小诗歌以送之
作者：曾惇
朝代：宋

夜窗几岁聚寒萤，一日秋闱较艺精。
不但春秋明古义，雅知月旦着乡评。
毫端剩埽三千牍，云路方期九万程。
三郡看魁天下士，丹丘应未坠家声。
书事十绝
作者：曾惇
朝代：宋

黄泥坂下雪犹深，赤壁矶头江欲平。驿吏西来闻好语，蕃人已出蔡州城。和戎诏下破群疑，无复旄头彗紫微。屈己销兵宜有报，先看长乐版舆归。吾君见事若通神，兵柄收还号令新。裴度只今真圣相，勒碑十丈可无人。淮上州州尽灭烽，今年方喜得和戎。问谁整顿乾坤了，学语儿童道相公。连营貔虎气如云，听诏人人愿立勋。沔鄂蕲黄一千里，更无人说岳家军。田父今年作社频，边头闻见一番新。官军不斫人家树，各自持钱去买薪。江头柳木已参天，柳色花光日日妍。惊怪田家频得醉，今年斗米不论钱。村村准拟十分禾，老稚扶携笑且歌。租税况今黄纸放，阳城元自拙催科。淮畔风尘自此清，斯人还喜见升平。田家尽说今年好，要雨雨来晴便晴。百丈岢峨贾客船，张帆打鼓下长川。路人指点几垂泪，江道无来十六年。
书事十绝·其一
作者：曾惇
朝代：宋
体裁：七言绝句

黄泥坂下雪犹深，赤壁矶头江欲平。驿吏西来闻好语，蕃人已出蔡州城。
书事十绝·其七
作者：曾惇
朝代：宋
体裁：七言绝句

江头柳木已参天，柳色花光日日妍。惊怪田家频得醉，今年斗米不论钱。
书事十绝·其三
作者：曾惇
朝代：宋
体裁：七言绝句

吾君见事若通神，兵柄收还号令新。裴度只今真圣相，勒碑十丈可无人。
书事十绝·其九
作者：曾惇
朝代：宋

淮畔风尘自此清，斯人还喜见升平。田家尽说今年好，要雨雨来晴便晴。
书事十绝·其九
作者：曾惇
朝代：宋

淮畔风尘自此清，斯人还喜见昇平。
田家尽说今年好，要雨雨来晴便晴。
书事十绝·其二
作者：曾惇
朝代：宋

和戎诏下破羣疑，无復旄头彗紫微。
屈己销兵宜有报，先看长乐版舆归。
书事十绝·其二
作者：曾惇
朝代：宋

和戎诏下破群疑，无复旄头彗紫微。屈己销兵宜有报，先看长乐版舆归。
书事十绝·其五
作者：曾惇
朝代：宋
体裁：七言绝句

连营貔虎气如云，听诏人人愿立勋。沔鄂蕲黄一千里，更无人说岳家军。
书事十绝·其八
作者：曾惇
朝代：宋
体裁：七言绝句

村村准拟十分禾，老稚扶携笑且歌。租税况今黄纸放，阳城元自拙催科。
书事十绝·其六
作者：曾惇
朝代：宋
体裁：七言绝句

田父今年作社频，边头闻见一番新。官军不斫人家树，各自持钱去买薪。
书事十绝·其十
作者：曾惇
朝代：宋
体裁：七言绝句

百丈岢峨贾客船，张帆打鼓下长川。路人指点几垂泪，江道无来十六年。
书事十绝·其四
作者：曾惇
朝代：宋

淮上州州尽灭烽，今年方喜得和戎。问谁整顿乾坤了，学语儿童道相公。
书事十绝·其四
作者：曾惇
朝代：宋

淮上州州尽灭烽，今年方喜得和戎。
问谁整顿干坤了，学语儿童道相公。
再用前韵
作者：曾惇
朝代：宋

举觞东望玉霄峰，万顷云涛雪塞空。拥鼻自应多好句，褰裳便欲御长风。际天江草如许碧，隔水山桃无限红。李侯长句有家法，惊倒江楼一秃翁。危观干霄百尺开，海山罗列似东莱。鸟飞千里暮天碧，云断半弦新月来。报答风光伤晼晚，扶持欢事小徘徊。一春准拟留君醉，翡翠罗衫窄窄裁。
再用前韵·其一
作者：曾惇
朝代：宋
体裁：七言律诗

举觞东望玉霄峰，万顷云涛雪塞空。拥鼻自应多好句，褰裳便欲御长风。际天江草如许碧，隔水山桃无限红。李侯长句有家法，惊倒江楼一秃翁。
再用前韵·其一
作者：曾惇
朝代：宋

舉觴東望玉霄峰，萬頃雲濤雪塞空。
擁鼻自應多好句，褰裳便欲御長風。
際天江草如許碧，隔水山桃無限紅。
李侯長句有家法，驚倒江樓一禿翁。
再用前韵·其二
作者：曾惇
朝代：宋

危觀干霄百尺開，海山羅列似東萊。
鳥飛千里暮天碧，雲斷半弦新月來。
報答風光傷晼晚，扶持歡事小徘徊。
一春準擬留君醉，翡翠羅衫窄窄裁。
再用前韵·其二
作者：曾惇
朝代：宋
体裁：七言律诗

危观干霄百尺开，海山罗列似东莱。鸟飞千里暮天碧，云断半弦新月来。报答风光伤晼晚，扶持欢事小徘徊。一春准拟留君醉，翡翠罗衫窄窄裁。
分繡閣
作者：曾惇
朝代：宋

治中妙言語，洪濤瀉詞源。
向來羣玉府，垂上紫微垣。
佐郡滄海傍，憑軒望朝暾。
便欲乘輕車，長嘯登崑崙。
茲樓何縹緲，千巖靄雲屯。
空庭百吏散，博山炷微薰。
重尋羨門輩，仙事渺無垠。
何知對妙高，舉手招德雲。
分绣阁
作者：曾惇
朝代：宋

治中妙言语，洪涛泻词源。
向来羣玉府，垂上紫微垣。
佐郡沧海傍，凭轩望朝暾。
便欲乘轻车，长啸登昆崙。
兹楼何缥缈，千岩霭云屯。
空庭百吏散，博山炷微熏。
重寻羡门辈，仙事渺无垠。
何知对妙高，举手招德云。
分绣阁
作者：曾惇
朝代：宋

治中妙言语，洪涛泻词源。向来群玉府，垂上紫微垣。佐郡沧海傍，凭轩望朝暾。便欲乘轻车，长啸登昆崙。兹楼何缥缈，千岩霭云屯。空庭百吏散，博山炷微薰。重寻羡门辈，仙事渺无垠。何知对妙高，举手招德云。
句
作者：曾惇
朝代：宋

家贫只旧醅，不办樽中醁。但煮官焙香，炊饭鲙鱼腹。浅沙细与鸥盟。南城南丰万家邑，异人间出俱屹立。坐对潜山万髻鬟，一峰孤秀独搀天。近城殊未发，君与探山宫。
句·其一
作者：曾惇
朝代：宋

家貧只舊醅，不辦樽中醁。
但煮官焙香，炊飯鱠魚腹。
句·其一
作者：曾惇
朝代：宋
体裁：句

家贫只旧醅，不办樽中醁。但煮官焙香，炊饭鲙鱼腹。
句·其三
作者：曾惇
朝代：宋

南城南丰万家邑，异人间出俱屹立。
句·其三
作者：曾惇
朝代：宋

南城南豐萬家邑，異人間出俱屹立。
句·其二
作者：曾惇
朝代：宋

浅沙细与鸥盟。
句·其二
作者：曾惇
朝代：宋

淺沙細與鷗盟。
句·其五
作者：曾惇
朝代：宋

近城殊未发，君与探山宫。
句·其五
作者：曾惇
朝代：宋

近城殊未發，君與探山宮。
句·其四
作者：曾惇
朝代：宋

坐对潜山万髻鬟，一峰孤秀独搀天。
句·其四
作者：曾惇
朝代：宋

坐對潛山萬髻鬟，一峰孤秀獨攙天。
后园观梅简洪景伯
作者：曾惇
朝代：宋

扶藜点检后园梅，小雨沾滋第一回。宾客正愁花有语，拾遗只恐老相催。关心故国赏心处，爱酒暮年疏酒杯。待得山宫千树白，与君骑马入青苔。
后园观梅简洪景伯
作者：曾惇
朝代：宋

扶藜点检后园梅，小雨霑滋第一回。
宾客正愁花有语，拾遗只恐老相催。
关心故国赏心处，爱酒暮年疏酒杯。
待得山宫千树白，与君骑马入青苔。
和何麒子应雪堂
作者：曾惇
朝代：宋
体裁：五言律诗

坐想诛茅日，山川走百灵。重来寻旧宅，几至泣新亭。何意投天禄，犹传是岁星。花砖知底物，只老合沉溟。
和何麒子應雪堂
作者：曾惇
朝代：宋

坐想誅茅日，山川走百靈。
重來尋舊宅，幾至泣新亭。
何意投天祿，猶傳是歲星。
花磚知底物，只老合沉溟。
和謝景思
作者：曾惇
朝代：宋

康樂東山迹已陳，續衣傳鉢不無人。
往時絳闕清都上，幾歲荒山野水濱。
紅藥高吟須小謝，白蓮勝社得遺民。
不嫌小邑來車轍，同試龍園第一春。
和谢景思
作者：曾惇
朝代：宋
体裁：七言律诗

康乐东山迹已陈，续衣传钵不无人。往时绛阙清都上，几岁荒山野水滨。红药高吟须小谢，白莲胜社得遗民。不嫌小邑来车辙，同试龙园第一春。
後園觀梅簡洪景伯
作者：曾惇
朝代：宋

扶藜點檢後園梅，小雨霑滋第一回。
賓客正愁花有語，拾遺只恐老相催。
關心故國賞心處，愛酒暮年疏酒杯。
待得山宮千樹白，與君騎馬入青苔。
念奴娇·送淮漕钱处和
作者：曾惇
朝代：宋
体裁：词

绣衣直指，问凌风一笑，翩然何许。诏出层霄持汉节，千里秋风淮浦。鉴远江山，竹西歌吹，曾被腥膻污。须君椽笔，为渠一洗尘土。休厌共倒金荷，翠眉重为唱，渭城朝雨。看即扬鞭归骑稳，还指郁葱深处。宝带兼金，华鞯新绣，直上云霄去。回头莫忘，玉霄今夜风露。
念奴娇（送淮漕钱处和）
作者：曾惇
朝代：宋

绣衣直指，问凌风一笑，翩然何许。诏山层霄持汉节，千里秋风淮浦。鉴远江山，竹西歌吹，曾被腥膻污。须君椽笔，为渠一洗尘土。
休厌共倒金荷，翠眉重为唱，渭城朝雨。看即扬鞭归骑稳，还指郁葱深处。宝带兼金，华鞯新绣，直上云霄去。回头莫忘，玉霄今夜风露。
書事十絕·其一
作者：曾惇
朝代：宋

黄泥坂下雪猶深，赤壁磯頭江欲平。
驛吏西來聞好語，蕃人已出蔡州城。
書事十絕·其一〇
作者：曾惇
朝代：宋

百丈岢峨賈客船，張帆打鼓下長川。
路人指點幾垂淚，江道無來十六年。
書事十絕·其七
作者：曾惇
朝代：宋

江頭柳木已參天，柳色花光日日妍。
驚怪田家頻得醉，今年斗米不論錢。
書事十絕·其三
作者：曾惇
朝代：宋

吾君見事若通神，兵柄收還號令新。
裴度只今真聖相，勒碑十丈可無人。
書事十絕·其九
作者：曾惇
朝代：宋

淮畔風塵自此清，斯人還喜見昇平。
田家盡說今年好，要雨雨來晴便晴。
書事十絕·其二
作者：曾惇
朝代：宋

和戎詔下破羣疑，無復旄頭彗紫微。
屈己銷兵宜有報，先看長樂版輿歸。
書事十絕·其五
作者：曾惇
朝代：宋

連營貔虎氣如雲，聽詔人人願立勳。
沔鄂蘄黄一千里，更無人說岳家軍。
書事十絕·其八
作者：曾惇
朝代：宋

村村準擬十分禾，老稚扶携笑且歌。
租稅况今黄紙放，陽城元自拙催科。
書事十絕·其六
作者：曾惇
朝代：宋

田父今年作社頻，邊頭聞見一番新。
官軍不斫人家樹，各自持錢去買薪。
書事十絕·其四
作者：曾惇
朝代：宋

淮上州州盡滅烽，今年方喜得和戎。
問誰整頓乾坤了，學語兒童道相公。
朝中措
作者：曾惇
朝代：宋

幽芳独秀在山林。不怕晓寒侵。应笑钱塘苏小，语娇终带吴音。乘槎归去，云涛万顷，谁是知心。写向生绡屏上，萧然伴我寒衾。绿华居处渺云深。不受一尘侵。细看宜州新句，平生才是知音。凌波一去，平山梦断，谁是关心。惟有青天碧海，知渠夜夜孤衾。
朝中措
作者：曾惇
朝代：宋

缘华居处渺云深。不受一尘侵。细看宜州新句，平生才是知音。
凌波一去，平山梦断，谁是关心。惟有青天碧海，知渠夜夜孤衾。
朝中措·其二
作者：曾惇
朝代：宋
体裁：词

绿华居处渺云深。不受一尘侵。细看宜州新句，平生才是知音。凌波一去，平山梦断，谁最关心。惟有青天碧海，知渠夜夜孤衾。
朝中措·幽芳独秀在山林
作者：曾惇
朝代：宋
体裁：词

幽芳独秀在山林。不怕晓寒侵。应笑钱塘苏小，语娇终带吴音。乘槎归去，云涛万顷，谁是知心。写向生绡屏上，萧然伴我寒衾。
朝中措·绿华居处渺云深
作者：曾惇
朝代：宋
体裁：词

绿华居处渺云深。不受一尘侵。细看宜州新句，平生才是知音。凌波一去，平山梦断，谁是关心。惟有青天碧海，知渠夜夜孤衾。
東湖懷洪景伯
作者：曾惇
朝代：宋

東湖徑昃半蒼苔，問訊紅蕖幾許開。
渺渺波光侵坐席，霏霏荷氣著尊罍。
片雲正爲詩情起，好雨更將凉意來。
別乘朝來知健否，頗思劇飲拗蓮臺。
東湖懷賀子忱
作者：曾惇
朝代：宋

不負春風爛漫晴，聊驅小隊出郊坰。
一百五日可無酒，二十四弦須細聽。
溶溶漾漾沙鳥白，短短長長溪柳青。
賀監扁舟在何許，惜無妙墨記蘭亭。
栖霞会饮诸僚
作者：曾惇
朝代：宋
体裁：五言律诗

月近中秋好，风因小雨清。山眉烟外远，江练夜深横。我病自不饮，君诗俱有声。放歌能取醉，不必唤嘉荣。
栖霞偶作
作者：曾惇
朝代：宋

蔬饭已忘肉，清心已是僧。
春华空婉娩，衰病苦侵凌。
风扬孤舟急，江明远浦澄。
邵楼来远念，实怯醉时登。
栖霞偶作
作者：曾惇
朝代：宋

蔬饭已忘肉，清心已是僧。春华空婉娩，衰病苦侵凌。风飏孤舟急，江明远浦澄。邵楼来远念，实怯醉时登。
棲霞偶作
作者：曾惇
朝代：宋

蔬飯已忘肉，清心已是僧。
春華空婉娩，衰病苦侵凌。
風颺孤舟急，江明遠浦澄。
邵樓來遠念，實怯醉時登。
棲霞會飲諸僚
作者：曾惇
朝代：宋

月近中秋好，風因小雨清。
山眉煙外遠，江練夜深橫。
我病自不飲，君詩俱有聲。
放歌能取醉，不必喚嘉榮。
次洪景伯韵
作者：曾惇
朝代：宋

午夜崩腾玉马飞，春前腊后未为迟。正怜灞上诗无继，似与山阴客有期。摇荡江花迷远渚，埋藏海峤失多歧。谁能作句催端水，清绝台州别驾诗。半刺风流雅好贤，幽寻同举蔡经鞭。江梅满树为谁好，官柳著行还自妍。笔阵如君难索敌，诗锋顾我敢争先。一春剩唤忘忧子，要看长鲸吸百川。新诗清如玉壶冰，一读为破旅愁凝。正怀狂客贺秘监，忽见高人王右丞。坐忘仙去境尚在，广文骨冷呼不应。其谁洗涤怀古恨，别乘博物如何曾。
次洪景伯韵·其一
作者：曾惇
朝代：宋
体裁：七言律诗

午夜崩腾玉马飞，春前腊后未为迟。正怜灞上诗无继，似与山阴客有期。摇荡江花迷远渚，埋藏海峤失多歧。谁能作句催端水，清绝台州别驾诗。
次洪景伯韵·其一
作者：曾惇
朝代：宋

午夜崩騰玉馬飛，春前臘後未爲遲。
正憐灞上詩無繼，似與山陰客有期。
摇蕩江花迷遠渚，埋藏海嶠失多歧。
誰能作句催端水，清絕台州別駕詩。
次洪景伯韵·其三
作者：曾惇
朝代：宋

新詩清如玉壺冰，一讀爲破旅愁凝。
正懷狂客賀祕監，忽見高人王右丞。
坐忘仙去境尚在，廣文骨冷呼不應。
其誰洗滌懷古恨，別乘博物如何曾。